Soldiers guarding the Border, PM Modi before the parliament session | അതിർത്തിയിൽ കാവലായി സൈനികരുണ്ട്, രാഷ്ട്രം അവരുടെ പിന്നിലുണ്ടാകണം, അതിർത്തി തർക്കത്തിൽ പ്രധാനമന്ത്രി - Malayalam Oneindia\n5 min ago ദേവ്ദത്തിന്റെ ബാറ്റിംഗ് അഴകുള്ള കാഴ്ചയെന്ന് ഗാംഗുലി, പുത്തന് താരോദയമെന്ന് ചോപ്ര; അഭിനന്ദന പ്രവാഹം\n48 min ago കര്‍ഷക ബില്ലുകള്‍ക്കെതിരെ പ്രതിപക്ഷ മഹാസഖ്യം; പിന്‍നിരയിലാണെങ്കിലും പൂര്‍ണ പിന്തുണയെന്ന് മമത\nഅതിർത്തിയിൽ കാവലായി സൈനികരുണ്ട്, രാഷ്ട്രം അവരുടെ പിന്നിലുണ്ടാകണം, അതിർത്തി തർക്കത്തിൽ പ്രധാനമന്ത്രി\nUpdated: Mon, Sep 14, 2020, 10:31 [IST]\nദില്ലി: പാര്‍ലമെന്റ് വര്‍ഷകാല സമ്മേളനത്തിന് മുന്നോടിയായി മാധ്യമങ്ങളോട് സംസാരിച്ച് പ്രധാനമന്ത്രി നരേന്ദ്ര മോദി. പാര്‍ലമെന്റ് സമ്മേളനത്തില് എല്ലാ വിഷയങ്ങളിലും ചര്‍ച്ചയുണ്ടാകുമെന്ന് പ്രധാനമന്ത്രി നരേന്ദ്ര മോദി പറഞ്ഞു.\nപ്രധാനപ്പെട്ട നിരവധി തീരുമാനങ്ങളുണ്ടാകും. കൊവിഡ് കാലത്തെ നിയന്ത്രണങ്ങള് പാലിക്കണം കൊവിഡിന് മരുന്ന് കണ്ടെത്തുവരെ പ്രതിസന്ധി തുടരുമെന്ന് പ്രധാനമന്ത്രി വ്യക്തമാക്കി.\nഇന്ത്യ-ചൈന അതിര്‍ത്തി തര്‍ക്കത്തെ കുറിച്ചും പ്രധാനമന്ത്രി സംസാരിച്ചു. നമ്മുടെ സൈനികര് അതിര്‍ത്തിയില് ധൈര്യത്തോടെ കാവലുണ്ട്. അവരുടെ അഭിനിവേശവും ശക്തമായ ദൃഢനിശ്ചയവും നമ്മുടെ മാതൃരാജ്യത്തെ സംരക്ഷിക്കുന്നു. കുറച്ച് ദിവസങ്ങളായി അവര് പ്രയാസകരമായ ഘട്ടങ്ങളിലൂടെയാണ് കടന്നുപോകുന്നത്. അവര്‍ക്ക് പാര്‍ലമെന്റ് ഒരേ ശബ്ദത്തില് സന്ദേശം നല്‍കുമെന്ന് തനിക്ക് പ്രതീക്ഷയുണ്ടെന്നും പ്രധാനമന്ത്രി വ്യക്തമാക്കി.\nChina to hand over five missing youths from Arunachal Pradesh on Saturday, says Kiren Rijiju\nഅതേസമയം, കൊവിഡ് പ്രതിസന്ധിക്കിടെ 18 ദിവസത്തെ പാര്‍ലമെന്റ് മണ്‍സൂണ് സമ്മേളനത്തിന് തുടക്കം കുറിച്ചു. 18 ബില്ലുകളും രണ്ട് സാമ്പത്തിക ഇനങ്ങളുമാണ് ചര്‍ച്ചക്കുള്ളതെന്നായിരുന്നു ബിസിനസ് ഉപദേശക സമിതി യോഗത്തിന് ശേഷം വ്യക്തമാക്കിയത്. കൊവിഡ് പ്രതിസന്ധി നിലനില്‍ക്കുന്ന സാഹചര്യത്തില് സര്‍വ്വകക്ഷി യോഗം വിളിച്ചിരുന്നില്ല. രാജ്യസഭ ഉപാധ്യക്ഷ സ്ഥാനത്തേക്ക് ഉച്ചകഴിഞ്ഞ് തിരഞ്ഞെടുപ്പ് ഉണ്ടാകും. ദില്ലി കലാപ കേസില് അനുബന്ധ കുറ്റപത്രത്തില് സിപിഎം ജനറല് സെക്രട്ടറി സീതാറാം യെച്ചൂരിയുടെ പേര് ഉള്‍പ്പെടുത്തിയത് ഇടത് എംപിമാര് ഉന്നയിക്കും. കൊവിഡ് വ്യാപനത്തിനിടയില് കനത്ത സുരക്ഷാ മാര്‍ഗ നിര്‍ദേശങ്ങള് പാലിച്ചുകൊണ്ടായിരിക്കും സമ്മേളനം.\nകൊവിഡ് വ്യാപിച്ച ശേഷം നടക്കുന്ന ആദ്യ പാര്‍ലമെന്റ് സമ്മേനമാണിത്. കടുത്ത സുരക്ഷാ നടപടികള് സ്വീകരിച്ചുകൊണ്ടാണ് സമ്മേളനം. ഇതിനകം തന്നെ7കേന്ദ്രമന്ത്രിമാര്‍ക്കാണ് കൊവിഡ് സ്ഥിരീകരിച്ചിട്ടുള്ളത്. 22 എംഎല്‍എമാര് ഇതിനകം കൊവിഡ് മുക്തി നേടിയിട്ടുണ്ട്. ഒരു എംപി കൊവിഡ് ബാധയെ തുടര്‍ന്ന് മരണപ്പെട്ടു. 785 അംഗങ്ങളുള്ള പാര്‍ലമെന്റില് 200 ഓളം പേര് 65 വയസിന് മുകളിലുള്ളവരാണ്. രാജ്യസഭയില് 240 എംപിമാരാണുള്ളത്. അതില് 97 പേര് 65 വയസിന് മുകളിലും 20 പേര് 80 വയസിനും മുകളിലുള്ളവരാണ്.\nപാര്‍ലമെന്റ് വര്‍ഷകാല സമ്മേളനത്തിന് ഇന്ന് തുടക്കം; കൊവിഡ് വ്യാപനത്തിനിടയില് കടുത്ത നിയന്ത്രണം\nindia china prime minister narendra modi\nSoldiers guarding the Border, PM Modi before the parliament session


പ്രായപൂര്‍ത്തിയാകാത്ത പെണ്‍കുട്ടി ഉൾപ്പെടെ അഞ്ച് സ്ത്രീകൾക്ക് നേരെ നഗ്നത പ്രദര്‍ശനം; സ്പെഷ്യല് സെല് സബ് ഇൻസ്പെക്ടർ അറസ്റ്റിൽ - ഇ വാർത്ത | evartha - Nudity against five women includingaminor; Special cell sub-inspector arrested\nപ്രായപൂര്‍ത്തിയാകാത്ത പെണ്‍കുട്ടി ഉൾപ്പെടെ അഞ്ച് സ്ത്രീകൾക്ക് നേരെ നഗ്നത പ്രദര്‍ശനം; സ്പെഷ്യല് സെല് സബ് ഇൻസ്പെക്ടർ അറസ്റ്റിൽ\nന്യൂഡൽഹിയിലെ ദ്വാരകയ്ക്ക് സമീപം പ്രായപൂര്‍ത്തിയാകാത്ത പെണ്‍കുട്ടി ഉൾപ്പെടെ അഞ്ച് സ്ത്രീകളുടെ മുന്നില് നഗ്നത പ്രദര്‍ശിപ്പിച്ച്, ലൈംഗികാതിക്രമത്തിന് ശ്രമിച്ച എസ്ഐ അറസ്റ്റില്. ഡല്‍ഹി സ്പെഷ്യല് സെല് സബ് ഇൻസ്പെക്ടർ പുനീത് ഗ്രേവാളിനെയാണ് അറസ്റ്റ് ചെയ്തത്. സ്ത്രീകളില് ഒരാള് പ്രായപൂര്‍ത്തിയാകാത്ത പെണ്‍കുട്ടി ആയതിനാല് പോക്സോ ഉള്‍പ്പെടെ ചുമത്തിയിട്ടുണ്ട്. ശനിയാഴ്ച അറസ്റ്റിലായ ഇയാളെ 14 ദിവസത്തെ ജുഡീഷ്യൽ കസ്റ്റഡിയിൽ വിട്ടു.\nഎസ്ഐ അപമര്യാദയായി പെരുമാറിയ സ്ത്രീകളിലൊരാള് സോഷ്യല് മീഡിയയില് വെളിപ്പെടുത്തിയതോടെയാണ് സംഭവം പുറത്തറിയുന്നതു.\n“ഒക്ടോബര് 17ന് രാവിലെ ഏകദേശം 8.30ഓടെ ദ്വാരകക്ക് സമീപം സൈക്കിളില് പോവുകയായിരുന്നു ഞാന്. ചാര നിറത്തിലുള്ള കാര് ഹോണടിക്കാന് തുടങ്ങി. വാഹനത്തിന് മുന്നോട്ട് പോകാനായിരിക്കും എന്ന് കരുതി ഞാന് സിഗ്നല് നല്‍കി. എന്നാല് വാഹനത്തിലുള്ളയാള് സ്പീഡ് കുറച്ച് എന്‍റെ സൈക്കിളിനൊപ്പം കാര് ഓടിക്കുകയാണ് ചെയ്തത്. എന്താണ് കാര്യമെന്ന് അറിയാന് ഞാന് സൈക്കിള് നിര്‍ത്തി. അപ്പോള് കാറിലുണ്ടായിരുന്നയാള് വഴി ചോദിച്ചു. എന്നാല് ഞാന് മറുപടി പറയും മുന്‍പ് അയാള് അയാളുടെ പാന്‍റിന്‍റെ സിബ് അഴിച്ച് സ്വകാര്യ ഭാഗങ്ങളില് സ്പര്‍ശിക്കാന് തുടങ്ങി. ഞാന് ഉറക്കെ ശബ്ദമുണ്ടാക്കി. പക്ഷേ അടുത്തൊന്നും ആരുമുണ്ടായിരുന്നില്ല. അയാള് ലൈംഗിക ചുവയുള്ള വാക്കുകള് പറയാന് തുടങ്ങി.\nഅപ്രതീക്ഷിതമായുള്ള പെരുമാറ്റം ഷോക്ക് ആയിരുന്നെങ്കിലും കഴിയുന്നത്ര വേഗത്തില് സൈക്കിള് ഓടിച്ചു. പ്രദേശത്തെ കുറച്ചുപേര് എന്‍റെ ശബ്ദം കേട്ട് ഓടിവന്നു. നാട്ടുകാര് പിന്നാലെ വരുമെന്ന് തോന്നിയപ്പോള് അയാള് കാറിന്‍റെ വേഗത കൂട്ടി ഓടിച്ചുപോയി. വണ്ടിക്ക് നമ്പര് പ്ലേറ്റ് ഉണ്ടായിരുന്നില്ല. മാതാപിതാക്കളെയും പൊലീസിനെയും വിവരം അറിയിച്ചു”.\nതുടര്‍ന്ന് പൊലീസ് നടത്തിയ അന്വേഷണത്തില് പ്രായപൂര്‍ത്തിയാകാത്ത പെണ്‍കുട്ടി ഉള്‍പ്പെടെ നാല് പേരോട് അക്രമി ഇതുപോലെ പെരുമാറിയെന്ന് മനസ്സിലായി. നാല് പേരില് ഒരാള് പറഞ്ഞത് താന് നടന്നുപോകുമ്പോള് അര്‍ധനഗ്നനായ ഒരാള് കാറില് നിന്നും തന്നെ കടന്നുപിടിക്കാന് ശ്രമിച്ചെന്നാണ്. താന് ഒരുവിധം രക്ഷപ്പെടുകയായിരുന്നുവെന്നും യുവതി പറഞ്ഞു. ഒക്ടോബര് 17 മുതല് 20 വരെയാണ് അഞ്ച് സ്ത്രീകള് ഒരേ റോഡില് വെച്ച് അതിക്രമത്തിനിരയായത്”.\nTopics: molestingaminor girl


സർക്കാർ ആശുപത്രികളിൽ ചികിത്സക്കെത്തുന്നവരുടെ കണക്കാണിത്.\nസ്വകാര്യ ആശുപത്രികളിൽ ചികിത്സ തേടുന്നവരുടെ എണ്ണംകൂടി കണക്കാക്കിയാൽ രോഗികളുടെ എണ്ണം ഇതിലും വർധിക്കും.\nതോട്ടം മേഖലയിലാണ് ഏറ്റവും കൂടുതൽ കാൻസർബാധിതരെ കണ്ടുവരുന്നത്.\nനിരോധിക്കപ്പെട്ട കീടനാശിനികളുടെ ഉപയോഗവും അനിയന്ത്രിതമായ രാസവളപ്രയോഗവുമാണ് കാൻസർ, വൃക്ക രോഗങ്ങൾക്ക് കാരണമെന്ന് ആരോഗ്യവകുപ്പ് പറയുന്നു. കേരളത്തിന്‍റെ അതിർത്തിയോടു ചേർന്നുകിടക്കുന്ന പ്രദേശങ്ങളിലാണ് കാൻസർ രോഗബാധിതർ കൂടുതലെന്നും കണക്കുകൾ സൂചിപ്പിക്കുന്നു.\nഓരോ മാസത്തിലും കാൻസർ ബാധിച്ച് മരിക്കുന്നവരുടെ എണ്ണം ജില്ലയിൽ വർധിച്ചുവരികയാണെന്നും റിപ്പോർട്ടുണ്ട്.\nജില്ലയിൽ കാൻസർ ചികിത്സക്കു മാർഗമൊന്നുമില്ല. ചികിത്സിക്കണമെങ്കിൽ കോട്ടയം മെഡിക്കൽ കോളജ് ആശുപത്രിയിലോ തിരുവനന്തപുരം ആർസിസിയിലോ പോകേണ്ട സ്ഥിതിയാണുള്ളത്.\nഇവിടങ്ങളിൽ പലപ്പോഴും യഥാസമയം അഡ്മിഷനും ലഭിക്കില്ല.\nസ്വകാര്യ ആശുപത്രികളിൽ വൻതുകയാണ് കാൻസർ ചികിത്സയ്ക്കായി ഈടാക്കുന്നത്. റേഡിയേഷൻ, കീമോതെറാപ്പി, സർജറി തുടങ്ങിയവയ്ക്കൊന്നും ജില്ലയിൽ സൗകര്യങ്ങളില്ല. ഹൈറേഞ്ചിലെ കാഞ്ചിയാറിലും ബൈസണ്‍വാലിയിലുമാണ് കൂടുതൽ കാൻസർ രോഗികൾ ഉള്ളതെന്ന് സർവേകൾ സൂചിപ്പിക്കുന്നു.


സംഗീതം ഇളയരാജ പാടുന്നത് കമല്‍ഹാസന്\nവിവാദ പ്രസംഗം: ഡോ. രജിത് കുമാറിനെ കരിമ്പട്ടികയില്‍പ്പെടുത്തി\nSaturday 16th February 2013 9:39am\nഇളയരാജയുടെ സംഗീതത്തില് സകലകലാവല്ലഭന് പാടുന്നു. ഭാവന തല്‍വാര് സംവിധാനം ചെയ്യുന്ന ഹാപ്പി എന്ന ചിത്രത്തിലാണ് കമല്‍ഹാസന് ഗായകനാകുന്നത്.\nപങ്കജ് കപൂര് നായകനാകുന്ന ചിത്രം ചാര്‍ളി ചാപ്ലിനെ അനുസ്മരിച്ച് കൊണ്ട് എടുക്കുന്നതാണ്. ചിത്രത്തില് സിന്ദഗീ ദിഷ് എന്ന് തുടങ്ങുന്ന ഗാനമാണ് കമല്‍ഹാസന് പാടുന്നത്. ജയ്ദീപ് ഷാനിയാണ് ഗാനം രചിച്ചിരിക്കുന്നത്.\nയാദൃശ്ചികമായാണ് കമല്‍ഹാസന് ഗായകന്റെ റോളിലെത്തിയതെന്നാണ് സംവിധായിക ഭാവന തല്‍വാര് പറയുന്നത്. ഈ ഗാനത്തിനായി മറ്റൊരു ഗായകനെയായിരുന്നു ഇളയരാജ നിശ്ചയിച്ചിരുന്നത്.\nഎന്നാല് അത് നടക്കാതെ വന്നപ്പോള് കമല്‍ഹാസനെ ഉടന് തന്നെ വിളിച്ച് വരുത്തുകയായിരുന്നു. ഒരു മണിക്കൂറിനുള്ളില് റെക്കോര്‍ഡിങ് സ്റ്റുഡിയോയിലെത്തിയ കമല്‍ഹാസന് മുപ്പത് മിനുട്ട് കൊണ്ട് റെക്കോര്‍ഡിങ് പൂര്‍ത്തിയാക്കിയെന്നാണ് അറിയുന്നത്.\nചാര്‍ളി ചാപ്ലിന്റെ ആരാധകനായ കമല്‍ഹാസനല്ലാതെ ഈ ഗാനം മറ്റാര് പാടിയാലും പൂര്‍ണമാകില്ലെന്നും സംവിധായക പറയുന്നു. ഗാനത്തിന് വേണ്ടി ആദ്യം തീരുമാനിച്ചിരുന്ന ഗായകന് ഇളയരാജ ഉദ്ദേശിച്ചത് പോലെ പാടാന് കഴിയാഞ്ഞതാണ് കമല്‍ഹാസന് അവസരം ലഭിക്കാന് കാരണം.


യുപിയില് ഒമ്പതാം സീറ്റില് ബിജെപിയ്ക്ക് ജയം\nFriday 23 March 2018 10:27 pm IST\nന്യൂദല്‍ഹി: രാജ്യസഭാ തെരഞ്ഞെടുപ്പില് ഉത്തര്‍പ്രദേശില് ഒമ്പത് സീറ്റുകള് നേടി ബിജെപി, എസ്പി-ബിഎസ്പി സഖ്യത്തിന് കനത്ത തിരിച്ചടി നല്‍കി. എട്ട് സീറ്റുകളില് വിജയമുറപ്പിച്ച ബിജെപി ഒമ്പതാം സീറ്റില് എസ്പി, ബിഎസ്പി എംഎല്‍എമാരുടെ വോട്ട് നേടി വിജയിക്കുകയായിരുന്നു. എട്ടു സീറ്റുകളില് വിജയിക്കുവാനുള്ള അംഗബലമാണ് ബിജെപിക്ക് നിയമസഭയിലുള്ളത്. ഒമ്പതാം സീറ്റിനായി പ്രതിപക്ഷ നിരയില് വിള്ളല് വീണത് എസ്പി, ബിഎസ്പി നേതൃത്വങ്ങളെ അങ്കലാപ്പിലാക്കി.\nസമാജ്‌വാദി പാര്‍ട്ടി എംഎല്‍എ നിതിന് അഗര്‍വാളും ബിഎസ്പി എംഎല്‍എ അനില് സിങ്ങും ബിജെപി സ്ഥാനാര്‍ത്ഥിക്ക് വോട്ടു ചെയ്തു. മഹാരാജി (യോഗി ആദിത്യനാഥ്)നാണ് താന് വോട്ടു ചെയ്തതെന്ന് അനില് സിങ്ങ് പരസ്യമായി പറഞ്ഞു. പോളിങ് ഏജന്റിനെ ബാലറ്റ് പേപ്പര് കാണിക്കാത്തതിനാല് ഇരുവരുടെയും വോട്ടുകള് റദ്ദാക്കണമെന്ന് രണ്ട് പാര്‍ട്ടികളും ആവശ്യപ്പെട്ടെങ്കിലും തെര. കമ്മീഷന് തള്ളി. യുപിയില് പത്ത് സീറ്റുകളാണ് ഉണ്ടായിരുന്നത്.\nഎസ്പിയും ബിഎസ്പിയും ഓരോ സ്ഥാനാര്‍ത്ഥികളെയും നിര്‍ത്തി. എസ്പിയുടെ പിന്തുണയോടെ ജയിക്കാമെന്നായിരുന്നു ബിഎസ്പി കണക്കുകൂട്ടിയത്. ബിജെപി ഒന്‍പതാമത്തെ ജയം ലക്ഷ്യമിട്ടിറങ്ങിയതോടെയാണ് മത്സരം കടുത്തത്. ലോക്‌സഭാ ഉപതെരഞ്ഞെടുപ്പില് സഖ്യമുണ്ടാക്കി എസ്പിയും ബിഎസ്പിയും ബിജെപിയെ പരാജയപ്പെടുത്തിയിരുന്നു.\nനിഷാദ് പാര്‍ട്ടി എംഎല്‍എയും സ്വതന്ത്ര എംഎല്‍എമാരും ബിജെപിക്ക് വോട്ടു ചെയ്തു. തലേദിവസം ബിഎസ്പി അധ്യക്ഷ മായാവതി നടത്തിയ വിരുന്നില് അനില് സിങ്ങ് പങ്കെടുത്തിരുന്നു. പിന്നീട് ഇദ്ദേഹം നേരെ മുഖ്യമന്ത്രി ആദിത്യനാഥിനെ സന്ദര്‍ശിച്ചു.\nഎന്‍ഡിഎ കേരള ഘടകം വൈസ് ചെയര്‍മാന് രാജീവ് ചന്ദ്രശേഖര് കര്‍ണാടകയിലും ബിജെപി നേതാവ് സരോജ് പാണ്ഡെ ഛത്തീസ്ഗഢിലും വിജയിച്ചു. ബംഗാളില് നാല് തൃണമൂല് സ്ഥാനാര്‍ത്ഥികള് ജയിച്ചപ്പോള് ഒരു സീറ്റില് മത്സരിച്ച സിപിഎം തോറ്റു. തൃണമൂലിന്റെ പിന്തുണയോടെ കോണ്‍ഗ്രസ് നേതാവ് മനു അഭിഷേക് സിംഗ്‌വി വിജയിച്ചു.\nയുപിയില് ബാലറ്റ് പേപ്പറിനെച്ചൊല്ലിയുള്ള തര്‍ക്കത്തില് കുറച്ചുനേരം വോട്ടെണ്ണല് തടസ്സപ്പെട്ടു. കര്‍ണാടകയില് ക്രോസ് വോട്ട് ചെയ്ത കോണ്‍ഗ്രസ് അംഗങ്ങള്‍ക്ക് വീണ്ടും വോട്ട് ചെയ്യാന് റിട്ടേണിംഗ് ഓഫീസര് അവസരമൊരുക്കിയതില് ജനതാദള് എസ് പ്രതിഷേധവുമായി രംഗത്തെത്തി. കേരളത്തില് എം.പി. വീരേന്ദ്രകുമാര് ജയിച്ചു. കേരളത്തില് എല്‍ഡിഎഫിന്റെ ഒരു വോട്ട് അസാധുവായി.16 സംസ്ഥാനങ്ങളില് 58 സീറ്റുകളിലേക്കാണ് ഒഴിവുണ്ടായിരുന്നത്. കേരളത്തില്‍നിന്നുള്ള ബിജെപി നേതാവ് വി. മുരളീധരന് ഉള്‍പ്പെടെ 33 പേരെ എതിരില്ലാതെ തെരഞ്ഞെടുത്തിരുന്നു. ഇന്നലെ 25 സീറ്റുകളിലേക്കാണ് വോട്ടെടുപ്പ് നടന്നത്.\nഒൻപതാമത്തെ സ്ഥാനാർത്ഥിയുമായി ബിജെപി; പ്രതിപക്ഷ സഖ്യത്തിന് ആശങ്ക\nയുപിയില് 61.16 % പോളിംഗ്\nയുപിയില് ജാതി കളിക്കാന് മുലായം ഒരുങ്ങുന്നു\nബീഹാറാകില്ല ഉത്തര് പ്രദേശ്


film baahubali coming soon to your homes - Malayalam Filmibeat\n1 min ago കാവ്യ മാധവനും മീനാക്ഷിയും സര്‍പ്രൈസ് ഒരുക്കി, ദിലീപിന്‍റെ പിറന്നാളാഘോഷം ഗംഭീരം, ചിത്രങ്ങള് പുറത്ത്\n11 hrs ago ദിലീപിന്റെ ആ ചിത്രത്തിനായി കുറച്ചുകാലം സിനിമയില് അഭിനയിച്ചില്ല, തുറന്നുപറഞ്ഞ് ലാല്\nNews ബീഹാർ: ജെഡിയുവിനും ബിജെപിക്കും നിർണായകം, ആദ്യഘട്ടത്തിൽ ജനവിധി തേടുന്നത്6മന്ത്രിമാർ\n'ബാഹുബലി' ഉടന് നിങ്ങളുടെ വീട്ടിലേക്കെത്തുന്നു..\n| Published: Sunday, September 27, 2015, 16:07 [IST]\nബോക്‌സോഫീസ് ചരിത്ര വിജയം ബാഹുബലി നിങ്ങളുടെ വീട്ടിലേക്കും ഉടന് എത്തും. വീട്ടിലിരുന്നും ഇനി ബാഹുബലി കാണാമെന്നാണ് പറഞ്ഞു വരുന്നത്. മഴവില് മനോരമ ചാനല് ആണ് ഈ സൗകര്യം നിങ്ങള്‍ക്ക് ഒരുക്കുന്നത്. അതും തിയറ്ററില് കാണുന്ന അതേ പ്രതീതിയോടെ നിങ്ങള്‍ക്ക് ടെലിവിഷനില് നിന്നും ബാഹുബലി കാണാമെന്നതാണ് പ്രത്യേകത.\nഎച്ച്.ഡി ക്വാളിറ്റിയിലാണ് ബാഹുബലി മഴവില് മനോരമ പ്രദര്‍ശിപ്പിക്കുക. വന് തുക മുടക്കിയാണ് മഴവില് മനോരമ ബാഹുബലി എന്ന ബ്രഹ്മാണ്ഡ ചിത്രം വാങ്ങിയിരിക്കുന്നത്. ഹൈ ഡെഫനിഷന് ക്വാളിറ്റിയിലാകും സംപ്രേക്ഷണം. ബഹുഭാഷ ചിത്രമായതു കൊണ്ട് മറ്റു ടെലിവിഷന് ചാനലും ബാഹുബലിയെ ഏറ്റെടുത്തിട്ടുണ്ട്.\nതെലുങ്കില് 'മാ' ടിവിയാണ് ചിത്രത്തിന്റെ സാറ്റ്‌ലൈറ്റ് അവകാശങ്ങള് സ്വന്തമാക്കിയിരിക്കുന്നത്. എന്നാല്, തമിഴ് പ്രേക്ഷകര്‍ക്ക് ഏതു ചാനല് വഴി ചിത്രം കാണാന് കഴിയും എന്നതില് തീരുമാനമായിട്ടില്ല. തമിഴ് ചലച്ചിത്രങ്ങള് സംപ്രേക്ഷണം ചെയ്യുന്ന സൂര്യ ടിവിയും, വിജയ് ടിവിയും, സീ ടീവിയും ബാഹുബലി സ്വന്തമാക്കാന് മത്സരരംഗത്തുണ്ടെന്നാണ് റിപ്പോര്‍ട്ട്..\nടെലിവിഷന് രംഗത്ത് എല്ലാം കൊണ്ട് മുന്‍നിരയില് ഓടി കൊണ്ടിരിക്കുന്ന മഴവില് മനോരമ വ്യത്യസ്ത പരിപാടികളാണ് കുടുംബ പ്രേക്ഷകര്‍ക്ക് ദിനംപ്രതി ഒരുക്കുന്നത്. പ്രേക്ഷകര് ഇതുവരെ കാണാത്ത അഭ്യാസ പ്രകടനങ്ങളുമായി ഉഗ്രം ഉജ്ജ്വലം സീസണ് ടു എന്ന റിയാലിറ്റി ഷോയും എത്തിയിരിക്കുകയാണ്.\nപ്രതിഫലമല്ല സിനിമയാണ് പ്രധാനം!! ! മോളിവുഡ് താരങ്ങളെല്ലാം ഇങ്ങനെയാണ്, തുറന്ന് പറഞ്ഞ് പ്രഭാസ്\nബാഹുബലിയുടെ മൂന്നാം ഭാഗം? ആകാംക്ഷയോടെ പ്രേക്ഷകർ...വെളിപ്പെടുത്തി പ്രഭാസ്\nബാഹുബലി താരത്തെ അറസ്റ്റ് ചെയ്ത് പോലീസ്! ഭാര്യയുടെ ആത്മഹത്യ സ്ത്രീധന പീഡനം കാരണം!\nഭര്‍ത്താവ് അഭിനയം നിര്‍ത്തിയില്ല! ബാഹുബലി താരത്തിന്റെ ഭാര്യ ആത്മഹത്യ ചെയ്തു\nRead more about: baahubali film television mazhavil manorama channel ബാഹുബലി സിനിമ ടെലിവിഷന് മഴവില് മനോരമ ചാനല്\nThe movie baahybali will be brought in Kerala by mazhavil manorama channel, that too in hd quality.\nStory first published: Sunday, September 27, 2015, 16:07 [IST]


റഷ്യയെ തകർച്ചയിൽ നിന്ന് കരകയറ്റിയ വ്ലാഡിമീർ പുടിൻ - Boolokam\nHome Boolokam റഷ്യയെ തകർച്ചയിൽ നിന്ന് കരകയറ്റിയ വ്ലാഡിമീർ പുടിൻ\nഇരുപത്തൊന്നാം നൂറ്റാണ്ടിൽ ഇതുവരേയുള്ള രാഷ്ട്ര നിർമാണ പ്രക്രിയകളിൽ രജത ശോഭയോടെ ജ്വലിക്കുന്ന ഒരാളേയുള്ളൂ. അത് റഷ്യൻ പ്രസിഡൻറ്റ് വ്ലാഡിമീർ പുടിൻ ആണ്. ഇപ്പോൾ 67 വയസായ വ്ലാഡിമീർ പുടിന് 2024 വരെ പ്രസിഡൻറ്റായി തുടരാം. സമൂലമായ ഭരണഘടനാ ഭേദഗതികൾ മുന്നോട്ടുവെച്ച് റഷ്യൻ സർക്കാർ ഒന്നടങ്കം ഇപ്പോൾ രാജിവെച്ചൊഴിഞ്ഞിരിക്കുന്നു. ഈ അവസ്ഥയിൽ പഴയ സോവിയറ്റ് നേതാക്കളെ പോലെ ജീവിതാവസാനം വരെ ഭരണം കയ്യാളാൻ യാതൊരു താൽപര്യവുമില്ലെന്നാണ് പുടിൻ കഴിഞ്ഞ ദിവസം ഒരു ഇൻറ്റെർവ്യൂവിൽ പറഞ്ഞത്. ഈ പറഞ്ഞത് വ്ലാഡിമീർ പുടിൻറ്റെ ഒരു തന്ത്രമാവാനേ വഴിയുള്ളൂ. പുട്ടിൻറ്റെ ജനപ്രീതിയെ വെല്ലുവിളിക്കാൻ മറ്റൊരു നേതാവ് റഷ്യയിൽ ഇല്ലാത്തപ്പോൾ അദ്ദേഹം എന്തിനു രാജിവെച്ചൊഴിയണം?\nപാശ്ചാത്യ മാധ്യമങ്ങൾ നടത്തുന്ന വിഷലിപ്തമായ പ്രചാരണങ്ങൾ മാറ്റിവെച്ചാൽ റഷ്യൻ പ്രസിഡൻറ്റ് വ്ലാഡിമീർ പുടിൻറ്റെ ജനപ്രീതി മനസിലാകും. കുറച്ചു നാൾ മുമ്പ് നാഷണൽ ജ്യോഗ്രഫിക്ക് പുടിനെ കുറിച്ച് ഒരു ഡോക്കുമെൻറ്ററി പ്രക്ഷേപണം ചെയ്തിരുന്നു. വളരെ പ്രൊഫഷണലായി മാത്രം വിഷയങ്ങളെ കൈകാര്യം ചെയ്യുന്ന നാഷണൽ ജ്യോഗ്രഫിക്കിൽ നിന്ന് അത്രയും തരംതാണ ഒരു ഡോക്കുമെൻറ്ററി പ്രതീക്ഷിച്ചില്ല. ഒടുങ്ങാത്ത പ്രതികാര വാഞ്ചയുള്ള ഒരു കെ.ജി.ബി. ഏജൻറ്റ് എന്ന നിലയിൽ നാഷണൽ ജ്യോഗ്രഫിക്ക് പുടിനെ അവതരിപ്പിച്ചപ്പോൾ പുടിനു മുമ്പുള്ള റഷ്യയുടെ ആഭ്യന്തര-സാമൂഹ്യ-സാമ്പത്തിക അവസ്ഥ കൂടി ഒന്ന് നോക്കണമായിരുന്നു.\n1990 -കളുടെ മധ്യത്തിൽ ഇതെഴുതുന്ന ആൾക്ക് പങ്കെടുക്കുവാൻ സാധിച്ച ഒരു സെമിനാറിൽ കൽക്കട്ട ഐ.ഐ. എമ്മിലെ പ്രഫെസ്സർ നിർമൽ ചന്ദ്ര മുൻ സോവിയറ്റ് യൂണിയൻറ്റെ ഭാഗമായിരുന്ന റഷ്യൻ സമ്പത് വ്യവസ്ഥയെ വിശേഷിപ്പിച്ചത് ‘ഇൻ അബ്സല്യൂട്ട് ഡിസാസ്റ്റർ’ എന്നായിരുന്നു. 40 ശതമാനം വ്യവസായങ്ങളും നിലംപൊത്തിയ കാലമായിരുന്നു അത്. തങ്ങളുടെ കുടുംബം പുലർത്താൻ വൻ ശക്തിയായിരുന്നു മുൻ സോവിയറ്റ് യൂണിയനിലെ പെൺകുട്ടികൾക്ക് വേശ്യാവൃത്തി പോലും തിരഞ്ഞെടുക്കേണ്ടി വന്നു എന്ന് പറയുമ്പോൾ ആ തകർച്ചയുടെ ആഴം ആർക്കും മനസിലാക്കാം. 1991 – ൽ മൂന്നാം ലോക രാഷ്ട്രമായ ഇന്ത്യയിൽ പോലും വന്നു ഉസ്ബെക്കിസ്ഥാനിൽ നിന്നും, റഷ്യയിൽ നിന്നും, ഉക്രെയിനിൽ നിന്നുമൊക്കെയുള്ള പെൺകുട്ടികൾ. പുടിൻ റഷ്യയുടെ പ്രതാപം കുറച്ചെങ്കിലും വീണ്ടെടുക്കുവാൻ ശ്രമിച്ചപ്പോൾ പാശ്ചാത്യ, അമേരിക്കൻ മാധ്യമങ്ങൾ വ്ളാഡിമിർ പുടിനെ ഹിറ്റ്ലർക്ക് തുല്യമായി ചിത്രീകരിച്ചു. പാശ്ചാത്യ രാഷ്ട്രങ്ങളിലെയും, അമേരിക്കയുടെയും മാധ്യമങ്ങൾക്ക് ഗോർബച്ചേവ്, യെൽസിൻ – എന്നിങ്ങനെയുള്ള നേതാക്കന്മാർ മാത്രമാണ് വലിയ നേതാക്കൾ. ഇവരെയൊക്കെ ഇങ്ങനെ പ്രകീർത്തിക്കുന്നതിൽ പാശ്ചാത്യ രാഷ്ട്രങ്ങളിലെയും, അമേരിക്കയുടെയും മാധ്യമങ്ങൾക്ക് സ്ഥാപിത താൽപര്യം ഉണ്ടെന്നുള്ള കാര്യം പകൽ പോലെ വ്യക്തമാണ്.\nനേരത്തേ സോവിയറ്റ് യൂണിയൻ ശിഥിലമാക്കുന്നതിൽ ഈ അമേരിക്കക്കും യൂറോപ്യൻ രാഷ്ട്രങ്ങൾക്കും നിർണായക പങ്കുണ്ടായിരുന്നു. പിന്നീട് പുടിൻറ്റെ കീഴിൽ റഷ്യ കരുത്താർജിക്കാൻ തുടങ്ങിയപ്പോൾ ‘ക്രിമിയൻ പ്രശ്നത്തിൻറ്റെ’ പേര് പറഞ്ഞു അമേരിക്കയും യൂറോപ്യൻ രാഷ്ട്രങ്ങളും റഷ്യക്ക് മേൽ ഉപരോധം ഏർപ്പെടുത്തിയത്. ക്രിമിയയിലെ ജന പ്രതിനിധി സഭയും, അവിടുത്തെ ജനങ്ങളും ആണ് റഷ്യയുടെ കൂടെ ചേരാൻ തീരുമാനിച്ചത്. തീർത്ത് നിയമാനുസൃതം ആയിരുന്നു ആ തീരുമാനം. പിന്നെ അതിൻറ്റെ പേരിൽ റഷ്യയുടെ മേൽ ഉപരോധം ഏർപ്പെടുത്തുന്നതിൽ എന്തായിരുന്നു യുക്തി? മലേഷ്യൻ വിമാനം മിസൈൽ ഉപയോഗിച്ച് തകർത്തതിൽ പിന്നെ അടുത്ത ഉപരോധം വന്നു. പണ്ട് അമേരിക്കയും ഇതുപോലെ ഒരു ഇറാനിയൻ യാത്രാ വിമാനം വെടിവെച്ചിട്ടതായിരുന്നു. ആരെങ്കിലും അന്ന് അമേരിക്കയുടെ മേൽ ഉപരോധം കൊണ്ടുവന്നോ? റഷ്യയാണ് വിമാനം തകർത്തതെന്ന സ്ഥിതീകരണം പോലും ഇല്ലാത്തപ്പോഴായിരുന്നു ഉപരോധങ്ങൾ റഷ്യക്ക് നേരെ എടുത്ത് പ്രയോഗിച്ചത്. വിഷവാതകം റഷ്യയിൽ നിന്ന് കുടിയേറിയ ബ്രട്ടീഷ് പൗരനെതിരെ പ്രയോഗിച്ചു എന്ന പേരിൽ അടുത്ത ഉപരോധം ഏർപ്പെടുത്തി അമേരിക്കയും യൂറോപ്യൻ രാഷ്ട്രങ്ങളും. അമേരിക്ക ക്യൂബയിലെ കാസ്ട്രോയെ എത്രയോ തവണ കൊല്ലാൻ നോക്കിയിട്ടുണ്ട്. ആരെങ്കിലും ഉപരോധം ഏർപ്പെടുത്തിയോ? ഇന്ത്യയിൽ നിന്നുള്ള വിജയ് മല്ലയ്യയെ പോലെ റഷ്യയിൽ നിന്നുള്ള അനേകം തട്ടിപ്പു വീരൻമാർക്കും, വെട്ടിപ്പ് വീരൻമാർക്കും ബ്രിട്ടനടക്കമുള്ള യൂറോപ്യൻ രാഷ്ട്രങ്ങൾ അഭയം കൊടുക്കുന്നതിലെ ധാർമികത ആരും ചോദ്യം ചെയ്യുന്നില്ല. അത്തരം വലിയ പ്രശ്നങ്ങൾ ഉപരോധങ്ങൾ ഏർപ്പെടുത്തുമ്പോൾ ആരും കാണുന്നതേ ഇല്ലാ.\nഗോർബച്ചേവ്, യെൽസിൻ – എന്നിങ്ങനെയുള്ള നേതാക്കൾ പാശ്ചാത്യ താൽപര്യങ്ങൾക്കു മുൻപിൽ റഷ്യയുടെ രാജ്യ താൽപര്യങ്ങൾ അടിയറ വെച്ചപ്പോൾ അമേരിക്കക്കും യൂറോപ്യൻ രാഷ്ട്രങ്ങൾക്കും ഒരു പ്രശ്നവുമില്ലായിരുന്നു. വ്യവസായിക രംഗം തകർന്നതിൽ പിന്നെ സോവിയറ്റ് സമ്പത് വ്യവസ്ഥയ്ക്കോ, റഷ്യയ്ക്കോ ആ തകർച്ചയിൽ നിന്ന് ഇനിയും കര കയറുവാൻ സാധിച്ചിട്ടില്ല. സോവിയറ്റ് യൂണിയൻറ്റെ തകർച്ചയിലും അതിനെ തുടർന്നുണ്ടായ സംഭവങ്ങളും യൂറോപ്യൻ- അമേരിക്കൻ മാധ്യമങ്ങൾ ഏകപക്ഷീയമായി വ്യാഖ്യാനം ചെയ്യുന്നതിലും, പ്രചരിപ്പിക്കുന്നതിലും മത്സരിക്കുകയായിരുന്നു. 1985 – ൽ ഗോർബച്ചേവ് അധികാരമേറ്റെടുത്തപ്പോൾ സോവിയറ്റ് സാമ്പത്തിക ഉത്പാദനം(GDP) 2000 ബില്യൺ ഡോളറായിരുന്നു. എന്ന് വെച്ചാൽ ലോകത്തെ രണ്ടാമത്തെ സാമ്പത്തിക ശക്തി. 1990 –ൽ പോലും സോവിയറ്റ് യൂണിയൻ ലോകത്തിലെ രണ്ടാമത്തെ വലിയ സമ്പദ് വ്യവസ്ഥയായിരുന്നു. പക്ഷെ സോവിയറ്റ് സമ്പത് വ്യവസ്ഥ തീർത്തും മോശമാണെന്ന പ്രചാരണം പാശ്ചാത്യ മാധ്യമങ്ങൾ അഴിച്ചു വിട്ടു. ഇതെഴുതുന്ന ആൾ ഇന്ത്യൻ സയൻസ് ഡെലിഗേഷൻറ്റെ ഭാഗമായി സോവിയറ്റ് യൂണിയനിൽ 1991 – ൽ പോയ ഒരു ശാസ്ത്രഞ്ജനോട് നേരിട്ട് സംസാരിച്ചിട്ടുണ്ട്. അപ്പോൾ അദ്ദേഹം എന്നോട് പറഞ്ഞത് “എൻറ്റെ സ്പെഷ്യലൈസേഷൻ ക്രിസ്റ്റൽ ടെക്നോളജിയാണ്. ആ ടെക്നോളജിയിൽ സോവിയറ്റ് യൂണിയൻ ആരുടെയും പിന്നിലല്ല” – എന്നാണ്. മോസ്കോ യൂണിവേഴ്സിറ്റിയിലെ വിദ്യാർത്ഥികളുമായും അദ്ദേഹം സംസാരിച്ചു. അന്ന് ഗോർബച്ചേവും, അദ്ദേഹത്തിൻറ്റെ ഭാര്യ റെയിസ ഗോർബച്ചേവും ആ രാജ്യത്ത് ഏറ്റവും വെറുക്കപ്പെട്ട ആളുകൾ ആയിരുന്നു. പക്ഷെ സി. എൻ. എൻ., ബി. ബി.സി, ഇക്കോണമിസ്റ്റ് – പോലുള്ള യൂറോപ്യൻ- അമേരിക്കൻ മാധ്യമങ്ങൾക്ക് ഏറ്റവും പ്രിയങ്കരർ ആയിരുന്നു ഗോർബച്ചേവും, അദ്ദേഹത്തിൻറ്റെ ഭാര്യ റെയിസ ഗോർബച്ചേവും. ഇന്ത്യൻ മാധ്യമങ്ങളും ആ പാത പിന്തുടർന്നു.\n1962 തൊട്ട് 1986 സോവിയറ്റ് യൂണിയൻറ്റെ അമേരിക്കൻ അംബാസിഡർ ആയിരുന്ന അനാറ്റോളി ഡോബ്രിനിൻ ‘In Confidence: Moscow’s Ambassador to Six Cold War Presidents ‘ എന്ന പുസ്തകം എഴുതിയിട്ടുണ്ട്. ആ പുസ്തകത്തിൽ ഗോർബച്ചേവിൻറ്റെ കഴിവില്ലായ്മ അദ്ദേഹം അക്കമിട്ടു പറയുന്നുണ്ട്. പാശ്ചാത്യ താൽപര്യങ്ങൾക്കു മുൻപിൽ രാജ്യ താൽപര്യങ്ങൾ അടിയറ വെച്ച നേതാവായിട്ടാണ് ഡോബ്രിനിൻ ഗോർബച്ചേവിനെ അവതരിപ്പിക്കുന്നത്. ഗോർബച്ചേവ്, യെൽസിൻ – എന്നിങ്ങനെയുള്ള നേതാക്കളെ സി. എൻ. എൻ., ബി. ബി.സി, ഇക്കോണമിസ്റ്റ് – പോലുള്ള യൂറോപ്യൻ- അമേരിക്കൻ മാധ്യമങ്ങൾ പാടി പുകഴ്ത്തുന്നതിൻറ്റെ പിന്നിലെ കാരണവും ഇതായിരിക്കാം.\nസോവിയറ്റ് ശിഥിലീകരണത്തിൽ ആദ്യം നോക്കേണ്ടത് റഷ്യയെ ചുറ്റിപ്പറ്റിയുള്ള റിപ്പബ്ലിക്കുകളിൽ ഉണ്ടായിരുന്ന റഷ്യൻ വംശജരോടുള്ള മനോഭാവമാണ്. റഷ്യൻ വംശജരിൽ പലരും മെച്ചപ്പെട്ട തൊഴിലും, വേതനവും പ്രതീക്ഷിച്ചാണ് ഉക്രയിൻ, ബാൾട്ടിക് റിപ്പബ്ലിക്സ് – ഇങ്ങോട്ടൊക്കെ കുടിയേറിയത്. 1935 – ൽ 10 ശതമാനം ആയിരുന്ന റഷ്യൻ വംശജർ 1989 ആയപ്പോൾ 34 ശതമാനം ആയി സോവിയറ്റ് ലാറ്റ്വിയയിൽ കൂടി. 2011 – ലെ കണക്കു പ്രകാരം 16 ശതമാനം റഷ്യൻ വംശജർ ബാൾട്ടിക് റിപ്പബ്ലിക്കായ എസ്റ്റോണിയയിൽ ഉണ്ട്. 2011 – ലെ കണക്കു പ്രകാരം 17 ശതമാനം ഉക്രയിനിൽ ഉണ്ട്. ഇത്രയധികം റഷ്യാക്കാർ ഉള്ളപ്പോൾ ഭാഷയിലും, സംസ്കാരത്തിലും, ചരിത്രത്തിലും ഒക്കെ അഭിമാനിച്ചിരുന്ന തദ്ദേശീയരായ ജനതയ്ക്ക് എതിർപ്പ് വരാതിരിയ്ക്കുമോ? സോവിയറ്റ് ശിഥിലീകരണത്തിൻറ്റെ ഏറ്റവും പ്രധാന കാരണം ഇതാണ്. മെച്ചപ്പെട്ട തൊഴിലും, വേതനവും പ്രതീക്ഷിച്ചു കുടിയേറുന്ന റഷ്യക്കാരെ ‘റൂബിൾ മൈഗ്രൻറ്റ്സ്’ അല്ലെങ്കിൽ ‘റൂബിൾ കുടിയേറ്റക്കാർ’ എന്നാണു തദ്ദേശീയർ വിളിച്ചിരുന്നത്. കുടിയേറ്റത്തോടപ്പം അവർ റഷ്യൻ ഭാഷയും, സംസ്കാരവും കൊണ്ടുവന്നു. സോവിയറ്റ് യൂണിയനിൽ പ്രാമുഖ്യം റഷ്യക്കായതിനാൽ മറ്റു റിപ്പബ്ക്ലിക്കുകൾ; പ്രത്യേകിച്ച് വികസനം കൈവന്ന ഉക്രയിൻ, ബാൾട്ടിക് റിപ്പബ്ലിക്സ് – ഇവരൊക്കെ റഷ്യക്കാരെ ഭയപ്പെട്ടു. തങ്ങളുടെ ഭാഷയും, സംസ്കാരവും റഷ്യൻ അധിനിവേശത്തോടെ തകർന്നു പോകുമെന്ന് അവർ ഭയപ്പെട്ടു. സ്റ്റാലിനിസ്റ്റ് അടിച്ചമർത്തലുകളും ദേശീയ ശക്തികളുടെ ഉണർവിന് ഒരു നിർണായക കാരണം ആയിട്ടുണ്ടെങ്കിലും രണ്ടാം ലോക മഹായുദ്ധത്തിൽ നാസി ജെർമനിക്കെതിരെ സോവിയറ്റ് യൂണിയൻറ്റെ ത്യാഗങ്ങൾ ഒരിക്കലും വിസ്മരിച്ചുകൂടാ.\nഗോർബച്ചേവിൻറ്റെ കാലത്തു നടപ്പാക്കിയ മുതലാളിത്ത പരിഷ്കരണങ്ങളുടെ ഫലമായി ഉയർന്നു വന്ന റിപ്പബ്ലിക്കുകളിലെ ‘നവ മുതലാളിമാർ’ തങ്ങളുടെ താൽപര്യം സംരക്ഷിക്കാനായി ഇത്തരം ഭാഷാ ദേശീയതകൾക്ക് പിന്തുണ കൊടുത്തു. 10 വർഷം നീണ്ടു നിന്ന അഫ്ഗാൻ അധിനിവേശവും, അമേരിക്കയുമായുള്ള ആയുധ പന്തയവും സോവിയറ്റ് സമ്പത് വ്യവസ്ഥയ്ക്ക് ഉണ്ടാക്കിയ ക്ഷീണം ചെറുതല്ല. പാശ്ചാത്യ രാഷ്ട്രങ്ങളിലെയും, അമേരിക്കയുടെയും മാധ്യമ പിന്തുണയും, ആ രാഷ്ട്രങ്ങളിലെ കൺസ്യൂമർ ഉൽപന്നങ്ങൾ ഗോർബച്ചേവിൻറ്റെ അവസാന കാലത്ത് സോവിയറ്റ് വിപണിയെ കീഴ്പെടുത്താനും തുടങ്ങിയപ്പോൾ സോവിയറ്റ് സമ്പത് വ്യവസ്ഥയ്ക്ക് ഈ ശിഥിലീകരണത്തെ ചെറുക്കാൻ ശക്തി ഇല്ലായിരുന്നു . അത്കൂടാതെ പാശ്ചാത്യ രാഷ്ട്രങ്ങളിലെയും, അമേരിക്കയുടെയും രാഷ്ട്രീയ പിന്തുണ കൂടിയായപ്പോൾ സോവിയറ്റ് പതനം പൂർത്തിയായി. ഗോർബച്ചേവിൻറ്റെ പിടിപ്പില്ലായ്മയും, യെൽസിൻറ്റെയും, റിപ്പബ്ലിക്കുകളിൽ ഉയർന്നു വന്ന നേതാക്കന്മാരുടെയും രാഷ്ട്രീയ അതിമോഹം കൂടിയായപ്പോൾ 1991 – ൽ സോവിയറ്റ് യൂണിയനെ പിന്തുണയ്ക്കുന്ന അധികം പേരില്ലായിരുന്നു എന്നതാണ് വാസ്തവം.\nEntrepreneurship അല്ലെങ്കിൽ സംരഭകത്ത്വത്തെ പ്രോത്സാഹിപ്പിക്കാത്ത കമ്മ്യൂണിസ്റ്റ് ആശയങ്ങളെ ഇതെഴുതുന്ന ആൾ അനുകൂലിയ്ക്കുന്നില്ല. സംരഭകത്ത്വം ഇല്ലാതെ മുൻ സോവിയറ്റ് സമ്പത് വ്യവസ്ഥയ്ക്കു മാത്രമല്ല; ഒരു സമ്പത് വ്യവസ്ഥയ് ക്കും അധികം നാൾ പിടിച്ചു നിൽക്കുവാൻ സാധിക്കുകയില്ല. നോബൽ സമ്മാന ജേതാവും അറിയപ്പെടുന്ന സാമ്പത്തിക ശാസ്ത്രജ്ഞനുമായ ജോസഫ് സ്റ്റിഗ്ലിറ്റ്സ് തൻറ്റെ ‘ഗ്ലോബലൈസഷൻ ആൻഡ് ഇറ്റ്സ് ഡിസ്കൺട്ടെൻസ്’ എന്ന പുസ്തകത്തിൽ ആസൂത്രണം ഏത്ര മെച്ചപ്പെട്ടതാണെങ്കിലും ഒരു രാജ്യത്തെ സമ്പത് വ്യവസ്ഥ മുഴുവൻ ആസൂത്രണത്തിലൂടെ നടപ്പിൽ വരുത്താൻ സാധിക്കുകയില്ല എന്ന് പറയുന്നുണ്ട്. സോവിയറ്റ് സമ്പത് വ്യവസ്ഥയുടെ കാര്യത്തിലും അത് കുറെയൊക്കെ ശരിയായിരുന്നു. പക്ഷെ സോവിയറ്റ് യൂണിയനിലെ കമ്മ്യൂണിസത്തിനു ചില നല്ല വശങ്ങൾ കൂടി ഉണ്ടായിരുന്നു എന്ന് സത്യ സന്ധരായ കമ്മ്യൂണിസത്തിൻറ്റെ ശത്രുക്കൾ കൂടി അംഗീകരിക്കണം. എല്ലാവർക്കും തൊഴിൽ, മിനിമം വേതനം, സാമൂഹ്യ സുരക്ഷിതത്ത്വം, ആസൂത്രണം – ഇതൊക്കെയാണ് അവ. വിദ്യാഭ്യാസം, ആരോഗ്യം – ഇതിൻറ്റെയൊക്കെ ചെലവ് സർക്കാർ വഹിച്ചിരുന്നു. ഒരു സുപ്രഭാതത്തിൽ ഇതൊക്കെ ഇല്ലാതായാൽ ജനം എന്ത് ചെയ്യും?\nസോവിയറ്റ് യൂണിയനിൽ വംശീയ പ്രശ്നങ്ങൾ ഉടലെടുത്തപ്പോൾ തന്നെ ഈ കാര്യങ്ങളിലൊക്കെ അറിവുള്ളവർ ഇതു ഗുരുതരമായ ഭവിഷ്യത്ത് ഉണ്ടാക്കും എന്ന് മുന്നറിയിപ്പ് കൊടുത്തിരുന്നു. കാരണമെന്തെന്ന് വെച്ചാൽ സൈനിക സേവനം നിർബന്ധമായി നടപ്പാക്കിയിരുന്നു രാജ്യമായിരുന്നു മുൻ സോവിയറ്റ് യൂണിയൻ. ഇങ്ങനെ എല്ലാ പൗരന്മാരും സൈനികാഭ്യാസം സിദ്ധിച്ചിരിക്കുമ്പോൾ വംശീയതയുടെയും, ദേശീയതയുടെയും പേരിൽ പ്രശ്നമുണ്ടായാൽ അത് എവിടെ ചെന്ന് നിൽക്കും? അറിവുള്ളവർ ഭയപ്പെട്ടത് പോലെ പിന്നീട് സംഭവിച്ചു. അർമീനിയയും, അസർബെയ്ജാനും തമ്മിൽ തർക്ക പ്രദേശമായ ‘നാഗോർണോ കാരബാക്കിന്’ വേണ്ടി യുദ്ധം ചെയ്തപ്പോൾ മുൻ സോവിയറ്റ് ആയുധ ശേഖരത്തിലെ ഏറ്റവും മികച്ച ആയുധങ്ങൾ അവിടെ ഉപയോഗിച്ചു. ആയിരങ്ങൾ മരിച്ചു വീണു. ജോർജിയയും, ഉക്രെയിനും ഉൾപ്പെടെ പല സോവിയറ്റ് റിപ്പബ്ലിക്കുകളിലും സമ്മിശ്രമായ വംശീയ പാരമ്പര്യം ഉള്ള ജനതയാണുണ്ടായിരുന്നത്. റഷ്യൻ ആധിപത്യം നിലനിൽക്കുമ്പോൾ തന്നെ ജോർജിയൻ വംശജനായ സ്റ്റാലിൻ സോവിയറ്റ് യൂണിയൻറ്റെ എകാധിപതിയായി 30 വർഷത്തിലേറെ ഭരിച്ചു. ക്രൂഷ്ചേവ് ഉക്രെയിനിൽ നിന്നുള്ള ആളായിരുന്നു. വംശീയ സംഘർഷത്തിൻറ്റെ ഗുരുതരമായ ഭവിഷ്യത്തുകൾ കാണാൻ ഗോർബച്ചേവിന് സാധിച്ചില്ല എന്നത് ഒരു രാഷ്ട്രത്തിൻറ്റെ തലവന് സംഭവിച്ച വൻ വീഴ്ചയായിരുന്നു. എട്ടു റിപ്പബ്ലിക്കുകൾ അടങ്ങിയ ഒരു കോൺഫെഡറേഷന് വേണ്ടി ഗോർബച്ചേവ് അവസാന നാളുകളിൽ ശ്രമിച്ചിരുന്നു. യെൽസിൻറ്റേയും, റിപ്പബ്ലിക്കുകളിൽ ഉയർന്നു വന്ന നേതാക്കന്മാരുടെയും രാഷ്ട്രീയ അതിമോഹം അതിനു കടിഞ്ഞാണിട്ടു. ഇന്നും അധികം വികസിക്കാത്ത ടാജിക്കിസ്ഥാൻ, തുർക്ക്മെനിസ്ഥാൻ, കിർഗിസ്ഥാൻ പോലുള്ള രാജ്യങ്ങൾക്കു റഷ്യയുമായി കൂടാനുള്ള ആഗ്രഹം ഉണ്ട്. പക്ഷെ അതൊരു ബാധ്യത ആകുമെന്നുള്ളതിനാൽ റഷ്യക്കാർക്ക് അവരെ വേണ്ടാ. ജോർജിയ, ഉക്രെയിൻ – പോലുള്ള വികസിത പ്രദേശങ്ങൾക്ക് അവരുടേതായ രീതിയിൽ മുന്നേറാനാണ് താൽപര്യം. സാറിസ്റ്റു രീതിയിൽ നിന്ന് വ്യത്യസ്തമായി പ്രാദേശിക വികാരങ്ങളെ മാനിക്കുന്ന റിപ്പബ്ലിക്കുകളുടെ ഒരു കോൺഫെഡറേഷൻ ആയിരുന്നു സോവിയറ്റ് യൂണിയന് പകരം വരേണ്ടിയിരുന്നത്.\nസോവിയറ്റ് യൂണിയൻറ്റെ പതനം കൊണ്ട് ലോകത്ത് പ്രധാനമായി ഗുണമുണ്ടായത് തീവ്രവാദ ഗ്രൂപ്പുകൾക്കും, വിധ്വംസക ശക്തികൾക്കും ആണ്. ആയുധ നിർമ്മാണത്തിലും, ശേഖരണത്തിലും, വിതരണത്തിലും അമേരിക്കയുടെ അടുത്തു വന്നിരുന്ന സോവിയറ്റ് യൂണിയൻറ്റെ വിഘടനം സോവിയറ്റ് റിപ്പബ്ലിക്കുകളിൽ അരാജകത്വത്തിലേക്ക് കാര്യങ്ങൾ എത്തിച്ചു. കുറച്ചെങ്കിലും കാര്യങ്ങൾ തിരിച്ചു പിടിയ്ക്കാൻ സാധിച്ചത് വ്ളാഡിമിർ പുട്ടിനു മാത്രമാണ്. ആയുധ വ്യാപാരികൾക്ക് വമ്പൻ ആയുധ ശേഖരങ്ങൾ നിസാര വിലക്ക് കരിഞ്ചന്തയിൽ തീവ്രവാദികൾക്ക് മറിച്ച് വിറ്റ് ധനം സമ്പാദിക്കുവാൻ സോവിയറ്റ് യൂണിയൻറ്റെ പതനത്തിന് ശേഷം കഴിഞ്ഞു. ആണവായുധങ്ങൾ അമേരിക്കയിൽ പോലും എത്തുന്ന രീതിയിലുള്ള പല ഹോളിവുഡ് ചിത്രങ്ങളുമുണ്ട്. റഷ്യൻ മാഫിയയുടെ നെത്ര്വത്തത്തിലുള്ള ആണവ കൈമാറ്റവും, കുറ്റ കൃത്യങ്ങളും പല ഹോളിവുഡ് ചിത്രങ്ങളുടേയും സ്ഥിരം പ്രമേയമായികഴിഞ്ഞു. ഈ ആണവായുധങ്ങളുടെ കൈമാറ്റങ്ങളെ പറ്റിയുള്ള സത്യാവസ്ഥ ആർക്കും കൃത്യമായി അറിയില്ല. സത്യാവസ്ഥ എന്തായാലും അത് അമേരിക്കയെ വല്ലാതെ പ്രശ്നത്തിലാക്കുകയും ചെയ്തു. കാരണം സോവിയറ്റ് യൂണിയനെ സ്നേഹിച്ചവരുടെ എക്കാലത്തെയും വലിയ ശത്രുവായി അമേരിക്ക മാറി. സോവിയറ്റ് വിഭജനത്തിനു പിന്നിൽ കളിച്ച അമേരിക്കക്കു തിരിച്ചടി കിട്ടുന്നത് ഇങ്ങനെ ആണ്. ചുരുക്കം പറഞ്ഞാൽ ലോകത്തെ മുഴുവൻ അസ്ഥിരപ്പെടുത്തിയ ഒന്നായി സോവിയറ്റ് വിഭജനം മാറി.\nയെൽസിൻറ്റെ ആദ്യ അഞ്ചു വർഷത്തിന് ശേഷം നടന്ന തിരഞ്ഞെടുപ്പിൽ കമ്യുണിസ്റ്റ് സ്ഥാനാർഥിയായ ഗെന്നഡി സ്യുഗനേവ് ജയിക്കേണ്ടതായിരുന്നു. പക്ഷെ അമേരിക്കയും, പാശ്ചാത്യ ശക്തികളും വൻ തോതിൽ റഷ്യൻ തിരഞ്ഞെടുപ്പിൽ ഇടപെട്ടു. പണവും, സൗകര്യങ്ങളും പാശ്ചാത്യ ശക്തികൾ യെൽസിനു കൊടുത്തു. പ്രചാരണം പാശ്ചാത്യ മാധ്യമങ്ങൾ ഏറ്റെടുത്തു. ഇങ്ങനെ പരസ്യമായി തന്നെ റഷ്യൻ തിരഞ്ഞെടുപ്പിൽ ഇടപെട്ടവരാണ് പിന്നീട് അമേരിക്കൻ തിരഞ്ഞെടുപ്പിനെ റഷ്യ അട്ടിമറിച്ചെന്നുള്ള വൻ കണ്ടുപിടുത്തം നടത്തുന്നത്!\nപാശ്ചാത്യ മാധ്യമങ്ങൾ നടത്തുന്ന പ്രചാരണം മാറ്റിവെച്ച് റഷ്യാക്കാരോട് സംസാരിച്ചാൽ വ്ലാഡിമീർ പുടിൻറ്റെ മറ്റൊരു ‘ഇമേജാണ്’ തെളിയുന്നത്. പാശ്ചാത്യ ഭീഷണികൾക്കിടയിലും റഷ്യയെ ശക്തിപെടുത്തിയ നേതാവായി ഭൂരിപക്ഷം റഷ്യാക്കാരും പുടിനെ കാണുന്നൂ. ഇതെഴുതുന്ന ആൾ ഒരിക്കൽ മോസ്‌കോയിൽ നിന്നുള്ള പാവ്‌ലോവുമായി പുടിനെ കുറിച്ച് ദീർഘനേരം സംസാരിച്ചു. തകർന്ന് തരിപ്പണമാകുമായിരുന്ന റഷ്യയെ ശക്തിപ്പെടുത്തിയ നേതാവായി ആണ് പുടിനെ പാവ്‌ലോവ് കാണുന്നത്; ഭൂരിപക്ഷം റഷ്യാക്കാരും അങ്ങനെത്തന്നെയാണ് പുടിനെ കാണുന്നത്. പുടിന് വൻ ജനപ്രീതി ഉള്ളതും അതുകൊണ്ടാണ്. പാശ്ചാത്യ മാധ്യമങ്ങളുടെ പ്രചാരണങ്ങളൊന്നും റഷ്യാക്കാർക്ക് വിഷയമേയല്ല.\nപക്ഷെ പുടിനെ അനുകൂലിയ്ക്കുന്നവർക്കാർക്കും മാർക്സിസവുമായോ കമ്മ്യൂണിസവുമായോ വലിയ ബന്ധമൊന്നുമില്ല. റഷ്യയുടെ ആത്മവീര്യം ഉണർത്തുന്നതിന് പുടിൻ ആശ്രയിച്ചത് റഷ്യൻ ദേശീയതയെ ആണ്. റഷ്യൻ ദേശീയ ചിഹ്നങ്ങൾ പുടിൻ വ്യാപകമായി പരിപോഷിപ്പിച്ചു. പ്രസിഡൻറ്റ് തന്നെ അത് പരിപോഷിപ്പിക്കുവാനായി നേരിട്ട് മുന്നിട്ടിറങ്ങി. കുറെ മാസങ്ങൾക്ക് മുമ്പ് റഷ്യയിൽ പ്രെസിഡൻറ്റ് വ്ലാഡിമീർ പുടിൻ റഷ്യൻ ഓർത്തോഡോക്സ് സഭാ വിശ്വാസത്തിൻറ്റെ രീതിയിൽ ഐസ് പോലെ തണുത്ത വെള്ളത്തിൽ മുങ്ങി കുരിശു വരക്കുന്നത് ടി.വി. – യിൽ കാണിച്ചായിരുന്നു. കമ്യൂണിസ്റ്റ് ഭരണത്തിന് ശേഷം ഇപ്പോൾ റഷ്യയിൽ റഷ്യൻ ഓർത്തോഡോക്സ് വിശ്വാസം ഒക്കെ വൻതോതിൽ തിരിച്ചു വന്നു. ‘റഷ്യൻ കരടി’ പോലുള്ള പദപ്രയോഗങ്ങളൊക്കെ പുടിൻ അഭിമുഖങ്ങളിൽ ധാരാളം ഉപയോഗിക്കുന്നതും റഷ്യൻ ആത്മവീര്യം ഉണർത്താനായിരിക്കണം.\nകഴിഞ്ഞ മാസം ‘റെഡ് സ്പാരോ’ എന്ന ഹോളിവുഡ് സിനിമ കണ്ടിരുന്നു. ജെന്നിഫർ ലോറൻസ് അഭിനയിച്ച ‘റെഡ് സ്പാരോ’ റഷ്യൻ വനിതാ ഇൻറ്റെലിജെൻസ് ഓഫീസർമാർ അമേരിക്കൻ എസ്റ്റാബ്ലിഷ്‌മെൻറ്റിൽ കടന്നുകയറുന്ന കഥയാണ്. ‘ചാര വനിതകൾ’ അവരുടെ സുഭാഗമായ ശരീരവും, സ്ത്രൈണ സൗന്ദര്യവും ഉപയോഗിച്ച് റഷ്യക്ക് വേണ്ടി ചാരവൃത്തി നടത്തുന്നു. ഇത്തരം ഇൻറ്റെലിജെൻസ് പ്രവർത്തനങ്ങളിൽ ധാർമികത വളരെ കമ്മിയാണ്. മൗര്യൻ സാമ്രാജ്യത്ത്യ കാലത്ത് ഇന്ത്യയിൽ ‘വിഷ കന്യകമാർ’ ഉണ്ടായിരുന്നെന്ന് പറയപ്പെടുന്നു. ഇന്ത്യയിലേക്ക് പടയോട്ടത്തിന് വേണ്ടി തിരിക്കുമ്പോൾ ഇന്ത്യയിലെ ‘വിഷ കന്യകമാരെ’ കുറിച്ച് അരിസ്റ്റോട്ടിൽ അലക്‌സാണ്ടറെ ഓർമപ്പെടുത്തുന്നത് ഗ്രീക്ക് ചരിത്രത്തിൽ ഉണ്ട്. സത്യം പറഞ്ഞാൽ എല്ലാ രാജ്യങ്ങളും അധാർമികമായ അനേകം പ്രവൃത്തികൾ സാമ്രാജ്യങ്ങൾ കെട്ടിപ്പടുക്കാനായി ഉപയോഗിച്ചിട്ടുണ്ട്. രാഷ്ട്ര നിർമാണ പ്രക്രിയയിൽ ധാർമികതക്ക് വലിയ സ്ഥാനമൊന്നുമില്ല. ‘റിയലിസം’ അല്ലെങ്കിൽ യാഥാർഥ്യ ബോധമാണ് രാഷ്ട്ര നിർമാണ പ്രക്രിയയിൽ വേണ്ടത്. ഹാൻസ് മോർഗൻതോയുടെ ‘റിയാലിസ്റ്റ് തിയറി’ തന്നെ ഇക്കാര്യത്തിൽ ഇൻറ്റർ നാഷണൽ റിലേഷൻസിലെ പഠന വിഭാഗത്തിൽ ഉണ്ട്.\nപുടിൻ യാഥാർഥ്യ ബോധത്തോടെ അധികാരമേറ്റതിന് ശേഷം പ്രവിശ്യാ ഗവർണർമാർക്ക് കൂടുതൽ അധികാരം കൊടുത്തു. ചെച്ചൻ പ്രക്ഷോഭം അടിച്ചമർത്തി. ഉയർന്ന എണ്ണവില ഉപയോഗപ്പെടുത്തികൊണ്ട് റഷ്യൻ സമ്പദ് വ്യവസ്ഥയുടെ കരുത്ത് കുറെയൊക്കെ വീണ്ടെടുത്തു. റഷ്യൻ മിലിട്ടറിയുടെ കരുത്തും പുട്ടിന് കീഴിൽ വർധിച്ചു. ജോർജിയ, ഉക്രൈൻ ഇടപെടലുകളിൽ വർധിത വീര്യത്തോടെ പോരാടിയ ഒരു റഷ്യൻ സൈന്യത്തെ ആണ് നാം കണ്ടത്. ഇതിലൊക്കെ റഷ്യൻ പ്രഡൻറ്റിൻറ്റെ ഏകാധിപത്യ സ്വഭാവം വേണമെങ്കിൽ വിമർശിക്കപ്പെടാവുന്നതാണ്. പക്ഷെ അമേരിക്കയിൽ ട്രംപിനോ ഇന്ത്യയിൽ മോഡിക്കോ ഇല്ലാത്ത പൊതുജന പിന്തുണ റഷ്യയിൽ പുടിന് ഉണ്ടെന്നുള്ളത് ആർക്കും നിഷേധിക്കുവാൻ സാധ്യമല്ല.\nപക്ഷെ ഇതിനൊക്കെയർത്ഥം റഷ്യയിൽ പ്രശ്നങ്ങളിലെന്നല്ല. പുടിന് കീഴിൽ റഷ്യ കരുത്താർജിക്കുമ്പോഴും സാമ്പത്തിക പ്രശ്നങ്ങൾ റഷ്യയിൽ ഉണ്ട്. റഷ്യ ഇന്ന് നേരിടുന്ന സാമ്പത്തിക പ്രശ്നങ്ങളിലേക്ക് നോക്കുമ്പോൾ എണ്ണയും പ്രകൃതി വാതകവും ഒക്കെ വിറ്റു കാശുണ്ടാക്കിയപ്പോൾ പുടിൻറ്റെ കീഴിൽ നിർമാണ മേഖല കരുത്താർജിക്കാതിരുന്നത് ഒരു വലിയ പ്രശ്നമായി കാണാം. “Nobody goes to Russia except for arms, metals, oil and gas” – എന്നാണ് മുൻ അമേരിക്കൻ പ്രെസിഡൻറ്റ് ബാരക്ക് ഒബാമ ഒരു ഇൻറ്റെർവ്യൂവിൽ പറഞ്ഞത്. അത് തന്നെയാണ് റഷ്യയുടെ പ്രശ്നവും.\nPrevious articleസെൻസസിന്റെ ഭാഗമെന്ന പേരിൽ 2021 ജനസംഖ്യാ രജിസ്റ്ററിന്റെ മറവിൽ രാജ്യത്ത് പൗരത്വ രജിസ്റ്റർ നടപ്പിലാക്കി തുടങ്ങി\nNext articleജീവിതത്തിൽ ആദ്യമായി എന്റെ നേർക്ക് ഒരാൾ 500 രൂപ നീട്ടി. ഒരു നിമിഷം പെരുവിരൽ മുതൽ നാക്ക് വരെ മരവിപ്പ് പടർന്നു


Malayalam Express: ശോഭനയും സുരേഷ് ഗോപിയും ഒന്നിക്കുന്ന പുതിയ ചിത്രം വരുന്നു\nശോഭനയും സുരേഷ് ഗോപിയും ഒന്നിക്കുന്ന പുതിയ ചിത്രം വരുന്നു\nസത്യന് അന്തിക്കാടിന്റെ മകന് അനൂപ് സത്യന് സംവിധായകനാവുന്നു. ആറ് വര്‍ഷത്തെ ഇടവേളയ്ക്ക് ശേഷം ശോഭന മലയാളത്തിലേക്ക് തിരിച്ചെത്തുന്ന സിനിമയില് നസ്രിയയും സുരേഷ് ഗോപിയും രണ്ട് പ്രധാന കഥാപാത്രങ്ങളെ അവതരിപ്പിക്കും. ചിത്രത്തിന്റെ ഒഫിഷ്യല് അനൗണ്‍സ്‌മെന്റ് വൈകാതെ ഉണ്ടാവും.\nചിത്രത്തിന്റെ പേപ്പര് വര്‍ക്ക് പുരോഗമിക്കുന്നതേ ഉള്ളുവെന്നും നര്‍മ്മത്തിന്റെ പശ്ചാത്തലത്തില് കഥ പറയുന്ന ഒരു ഫാമിലി ഡ്രാമയാവും ചിത്രമെന്നും അനൂപ് സത്യന് ആദ്യ സംവിധാന സംരംഭത്തെക്കുറിച്ച് ഏഷ്യാനെറ്റ് ന്യൂസ് ഓണ്‍ലൈനിനോട് പറഞ്ഞു. ‘മൂന്ന് പേര്‍ക്കും ചിത്രത്തിന്റെ കഥ ഇഷ്ടപ്പെട്ടു. ആവേശത്തോടെയായിരുന്നു പ്രതികരണങ്ങളെല്ലാം. ചെന്നൈ ആണ് കഥാപശ്ചാത്തലം’, അനൂപ് പറയുന്നു.\nസുരേഷ് ഗോപിയുടെ മാസ് കഥാപാത്രങ്ങളുടെ മാതൃകയിലുള്ളതാവില്ല ഇതിലെ കഥാപാത്രമെന്നും അനൂപ് പറയുന്നു. ‘സുരേഷ് ഗോപിയുടെ സാധാരണ ഹീറോ വേഷമല്ല ചിത്രത്തിലേത്, ഒരു പ്രത്യേക വേഷമാണ് അദ്ദേഹം ചെയ്യുന്നത്. ആ സ്ഥാനത്തേക്ക് മറ്റൊരാളെ തനിക്ക് ചിന്തിക്കേണ്ടി വന്നിട്ടില്ല’. അനൂപ് സത്യന് പറയുന്നു.\nവിനീത് ശ്രീനിവാസന് സംവിധാനം ചെയ്ത് 2013ല് പുറത്തെത്തിയ ‘തിര’യാണ് ശോഭന ഇതിനുമുന്‍പ് അഭിനയിച്ച മലയാളചിത്രം. 2005ല് ജയരാജിന്റെ സംവിധാനത്തില് പുറത്തിറങ്ങിയ ‘മകള്‍ക്ക്’ എന്ന ചിത്രത്തിലാണ് ശോഭനയും സുരേഷ് ഗോപിയും അവസാനമായി ഒരുമിച്ചത്.\n‘തണ്ണീർമത്തൻ ദിനങ്ങൾ’; ആദ്യ ഷെഡ്യൂൾ പൂർത്തിയായി\nകഞ്ചാവ് നല്‍കി വിദ്യാർഥികളെ പ്രകൃതി വിരുദ്ധ പീഡനത്തിനിരയാക്കി; ആറു പേരെ പോലീസ് അറസ്റ്റ് ചെയ്തു


Rai Laxmi backs out, Roma steps in for Jayaram starrer - Malayalam Filmibeat\n| Updated: Tuesday, March 29, 2016, 9:31 [IST]\n'ആടു പുലിയാട്ടം' എന്ന ചിത്രത്തിന് ശേഷം ജയറാം, ദീപന് സംവിധാനം ചെയ്യുന്ന 'സത്യ'യിലാണ് അഭിനയിക്കുന്നത്. ചിത്രത്തില് ജയറാമിന്റെ നായികമാരായി നിഖിതയെയും റായ് ലക്ഷ്മിയെയുമാണ് കണ്ടിരുന്നത്. എന്നാല് ഇപ്പോള് കേള്‍ക്കുന്നു നായിക നിരയില് നിന്ന് റായ് ലക്ഷ്മി പിന്മാറിയെന്ന്. കാരണം വ്യക്തമാക്കിയിട്ടില്ല.\nറായി ലക്ഷ്മി ചിത്രത്തില് നിന്നും പിന്മാറി എന്നാണ് കേള്‍ക്കുന്നത്. അതിന്റെ കാരണം അണിയറ പ്രവര്‍ത്തകര് വ്യക്തമാക്കിയിട്ടില്ല\nഎന്തായാലും റായ് ലക്ഷ്മിയ്ക്ക് പകരം മറ്റൊരു നായികയെ അണിയറ പ്രവര്‍ത്തകര് കണ്ടെത്തിക്കഴിഞ്ഞു. തുടക്കകാലത്ത് മലയാളി മനസ്സില് ഒരു കുസൃതിക്കാരിയായി കടന്നുകൂടിയ റോമ അന്‍സാരി.\nസിനിമയില് നിന്ന് ചെറിയ ഇടവേള എടുത്ത റോമ 'നമസ്‌തേ ബാലി' എന് ചിത്രത്തിലൂടെ തിരിച്ചുവന്നിരുന്നു. അതിന് ശേഷം മറ്റൊരു ചിത്രത്തില് കണ്ടിരുന്നില്ല. 'സത്യ' റോമയ്ക്ക് നല്ലൊരു തിരിച്ചുവരവ് ഒരുക്കും എന്ന് പ്രതീക്ഷിക്കാം.\nഷെഹനാസ് മൂവി ക്രിയേഷന്റെ ബാനറില് ഫിറോസ് ഷഹീദാണ് 'സത്യ' നിര്‍മിയ്ക്കുന്നത്. ത്രില്ലിങായ ഒരു റോഡ് മൂവിയാണ് ചിത്രമെന്നാണ് സൂചന. ദീപന്റെ 'പുതിയ മുഖ'ത്തിലൂടെ ശ്രദ്ധേയനായ ഭരണി കെ ധരനാണ് ഈ ചിത്രത്തിനും ഛായാഗ്രാഹണം നിര്‍വ്വഹിയ്ക്കുന്നത്. ഗോപി സുന്ദറാണ് സംഗീത സംവിധായകന്.\nRead more about: malayalam movie malayalam cinema malayalam film sathya jayaram rai lakshmi lakshmi rai roma മലയാളം സിനിമ സത്യ ജയറാം റായി ലക്ഷ്മി ലക്ഷ്മി റായി റോമ നിഖിത\nIn the film Sathya to be directed by Deepan with Jayaram in the lead, Rai Laxmi has withdrawn from the role she was supposed to do. With this, the lot has fallen on Roma. Nikitha is another actress in the film.


ദുല്‍ഖറിനു നായിക സോനം കപൂര്; പോസ്റ്റര് വന്നു :: Janmabhumi Daily\nWednesday 14 March 2018 3:00 am IST\nമുംബൈ: മലയാളത്തിന്റെ യുവതാരങ്ങളില് ശ്രദ്ധേയനായ ദുല്‍ഖര് സല്‍മാന് രണ്ടാമത്തെ ഹിന്ദി ചിത്രത്തില് സോനം കപൂര് നായിക. അനുജ ചൗഹാന്റെ ദി സോയ ഫാക്ടര് എന്ന നോവലിനെ ആധാരമാക്കി അഭിഷേക് ശര്‍മയാണ് ചിത്രം സംവിധാനം ചെയ്യുന്നത്. സോയയെ സോനം അവതരിപ്പിക്കുന്നു. നിഖില് എന്നാണ് ദുല്‍ഖറിന്റെ കഥാപാത്രത്തിനു പേര്.\nഅടുത്ത വര്‍ഷ ഏപ്രിലില് ചിത്രം പ്രദര്‍ശനത്തിനെത്തും. സോനം കപൂറാണ് ചിത്രത്തിന്റെ ആദ്യ പോസ്റ്റര് ട്വിറ്ററിലൂടെ അവതരിപ്പിച്ചത്. ദുല്‍ഖറിന്റെ ആദ്യ ഹിന്ദി ചിത്രം കര്‍വാന് ഈ വര്‍ഷം റിലീസ് ചെയ്യാനിരിക്കെയാണ് സോനത്തിന്റെ നായികയായി രണ്ടാമത്തെ ചിത്രത്തില് അഭിനയിക്കുന്നത്.\nസോനം കപൂര് കോള്‍ഗേറ്റ് വിസിബിള് ബ്രാന്‍ഡ് അംബാസഡര്\nകരിഷ്മ കപൂര് വീണ്ടും സിനിമയിലേക്ക്\nആന്‍ഡ്രിയ മമ്മൂട്ടിയുടെ നായിക\nമാലതി എന്ന നായിക\nനിര്‍മ്മാതാവ് സുരീന്ദര് കപൂര് അന്തരിച്ചു


ഒരു ആനക്കഥ. ഇക്കഥയിലെ ആന സാധാരണ ആനയല്ല, അവനൊരു മിന്നൽക്കൊമ്പനാണ്. വാലിൻതുമ്പുതൊട്ട് തുമ്പിക്കൈയുടെ അറ്റം വരെ പ്രശ്‌നക്കാരനാണവൻ. അവനെ മയക്കാൻ ശ്രമിക്കുന്ന മനുഷ്യരുടെയും കൊമ്പന്റെ കൂട്ടുകാരുടെയും കഥയാണിത്. കാടും മനുഷ്യരും തമ്മിലുള്ള ബന്ധത്തിന്റെ അത്ഭുതകരമായ ലോകം കുട്ടികൾക്കായി തുറന്നുവെച്ച പുസ്തകം.\nBy: Vinoy Thomas\nISBN : 978-93-5390-582-8\nINR 140.00, 29% Discount\nSYNOPSIS : ഒരു ആനക്കഥ. ഇക്കഥയിലെ ആന സാധാരണ ആനയല്ല, അവനൊരു മിന്നൽക്കൊമ്പനാണ്. വാലിൻതുമ്പുതൊട്ട് തുമ്പിക്കൈയുടെ അറ്റം വരെ പ്രശ്‌നക്കാരനാണവൻ....\tSee more


കാനഡയില് കണ്‍വേര്‍ഷന് തെറാപ്പി നിയമവിരുദ്ധമാക്കുന്നു\nBy: 600007 On: Dec 9, 2021, 5:57 AM\nസ്വവര്‍ഗാനുരാഗികളെ 'കണ്‍വേര്‍ഷന് തെറാപ്പിക്ക്' വിധേയമാക്കി സ്വവര്‍ഗാനുരാഗത്തില് നിന്ന് പിന്തിരിപ്പിക്കുന്ന നടപടി നിയമവിരുദ്ധമാക്കാന് കാനഡ. കാനഡയില് കണ്‍വേര്‍ഷന് തെറാപ്പി 30 ദിവസത്തിനുള്ളില് നിയമവിരുദ്ധമാക്കുന്നു. ജനുവരി 7ന് ഇത് പ്രാബല്യത്തില് വരും.\nനാല് പുതിയ ക്രിമിനല് കോഡ് ലംഘനങ്ങളാണ് ബില്ലിലെ വ്യവസ്ഥയിലുള്ളത്. പുതിയ നിയമപ്രകാരം കണ്‍വേര്‍ഷന് തെറാപ്പിക്ക് വിധേയമാക്കുന്നത് അഞ്ച് വര്‍ഷം വരെ തടവ് ശിക്ഷ ലഭിക്കാവുന്ന കുറ്റമാകും. ഇതിന് പുറമെ ആരെയെങ്കിലും കണ്‍വേര്‍ഷന് തെറാപ്പിക്ക് പ്രോത്സാഹിപ്പിക്കുകയോ പരസ്യം ചെയ്യുകയോ കണ്ടെത്തിയാല് അവര്‍ക്ക് രണ്ട് വര്‍ഷം വരെ തടവുശിക്ഷ ലഭിക്കും.\nനവംബര് 29നാണ് ഫെഡറല് ഗവണ്‍മെന്റ് ബില് സി-4 അവതരിപ്പിച്ചത്. ഡിസംബര് 1ന് ബില് ഐകകണ്‌ഠേന പാസായി. തുടര്‍ന്ന് ബില് സെനറ്റിലേക്ക് അയച്ചു. സെനറ്റര്‍മാരും ഏകകണ്ഠമായി ഡിസംബര് 7ന് പാസാക്കി. ബില്ലിനെ കുറിച്ചുള്ള കൂടുതല് വിവരങ്ങള് https://www.parl.ca/DocumentViewer/en/44-1/bill/C-4/third-reading എന്ന ലിങ്കില് ലഭ്യമാണ്.


അന്നക്കിളി അങ്ങനെ നായികയായി :)\nTue Dec 18 2018 23:47:10 GMT+0530 (IST)\nNarada Desk| Updated On: 2016-10-19 06:03:18.0 | Location :\nമമ്മൂട്ടി സിനിമയിലൂടെ ബാലനടിയായി വന്നത് ചേച്ചി; നായികയായത് അനുജത്തി - മലയാളി ക്യാംപസുകളുടെ 'ഹാപ്പിഡെയ്‌സാ'കാന് ഒരുങ്ങുന്ന വിനീത് ശ്രീനിവസന്റെ 'ആനന്ദം' സിനിമയില് ഇങ്ങനെയും ഒരു സര്‍പ്രൈസ് ഒളിഞ്ഞിരിപ്പുണ്ട്.\nബേബി ശാലിനി, ബേബി കാവ്യ, ബേബി ഗീതു, ബേബി സനൂഷ, ബേബി നമിത- എന്നിവരെല്ലാം സിനിമയില് നായികമാരായി. എന്നാല് മ്മൂട്ടിയോടൊപ്പം നമ്പര് വണ് സ്‌നേഹതീരത്തിലൂടെ പ്രിയങ്കരിയായ ബേബി നീലു നായികയായില്ല, ഗവേഷകയായി. ഇത് ബേബി നീലുവിന്റെ കഥയല്ല. ബേബി നീലുവിന്റെ അനുജത്തി അന്നക്കിളിയിലേയ്‌ക്കെത്തുന്ന ഒരു കഥയാണ്. ശീമാട്ടിയില് തുണിയെടുക്കാന് പോയ വാപ്പയുടേയും ഉമ്മയുടേയും ഒക്കത്തു നിന്നും തുടങ്ങുന്ന കഥ. ശീമാട്ടിയില് തുണിയെടുക്കല് മഹാമഹം തുടരുന്നതിനിടയില് മൂന്നരവയസുകാരിക്ക് ആകെ ബോറടിച്ചു. അവളപ്പോള് ആനന്ദത്തിനുള്ള മാര്‍ഗ്ഗം സ്വയം കണ്ടെത്തി. ഫ്‌ളോറിലാകെ ചുറ്റിയടിക്കുകയും ബോറടിച്ചിരിക്കുന്ന മറ്റുള്ളവരെ ആനന്ദിപ്പിക്കുകയും ചെയ്തു.\n[caption id="attachment_51019" align="aligncenter" width="640"] ബേബി നീലുവായി ലക്ഷ്മി മമ്മൂട്ടിക്കൊപ്പം നമ്പര് വണ് സ്‌നേഹതീരത്തില്[/caption]\nചുറുചുറുക്കുള്ള ആ കുട്ടി, ഒരാളുമായി പെട്ടന്നങ്ങു കൂട്ടായി. രണ്ടുപേരും വലിയ സംസാരം. കുറേക്കഴിഞ്ഞ് അയാള് കുട്ടിയേയും എടുത്ത് പേരന്റ്‌സിന്റെ അടുത്തു വന്നു. ആളൊരു സംവിധായകനാണ്- മോഹന്‍ബാബു. ദൂരദര്‍ശനില് അന്ന് 13 എപ്പിസോഡ് സീരിയലുകള് ആരംഭിച്ചിട്ടേയുള്ളു. കഥ പറയുന്ന കണ്ണുകള് എന്ന അദ്ദേഹത്തിന്റെ സീരിയലില് കേന്ദ്രകഥാപാത്രം ഒരു കുഞ്ഞാണ്. അതിന് യോജിച്ചൊരാളെ തിരഞ്ഞു നടന്നപ്പോഴാണ്, കുഞ്ഞ് സംവിധായകനേയും തിരക്കിയങ്ങ് ചെന്നത്. മോളുടെ കളി സംവിധായകനെ കണ്ടെത്തിയ യാദൃശ്ചികതയോട് പേരന്റ്‌സ് പോസിറ്റീവായി പ്രതികരിച്ചു- അങ്ങനെ ബേബി നീലു എന്ന ബാലതാരം പിറന്നു. അവളുടെ വാപ്പ ഫോട്ടോഗ്രാഫറാണ്. ഉമ്മയ്ക്കും കലയോട് നല്ല താല്‍പ്പര്യമുള്ളവരാണ്. സീരിയല് ഷൂട്ടിങ്ങ് അവര് താമസിക്കുന്ന എറണാകുളത്തു തന്നെ. സീരിയലങ്ങ് ഹിറ്റായി. ബേബി നീലുവും. സാധാരണ 13 എപ്പിസോഡ് മാത്രം അനുവദിക്കുന്ന സീരിയലിന് 13 എപ്പിസോഡ് കൂടി നീട്ടിക്കൊടുത്തു.\n[caption id="attachment_51020" align="alignright" width="300"]\nബേബി നീലുവായി ലക്ഷ്മി സംവിധായകന് സത്യന് അന്തിക്കാടിനൊപ്പം[/caption]\nസത്യന് അന്തിക്കാട് സംവിധാനം ചെയ്ത നമ്പര് വണ് സ്‌നേഹ തീരത്തിലേയ്ക്ക് മമ്മൂട്ടിയുടെ മകളാകാന് കുട്ടിയെ തിരക്കി നടന്ന് ഒടുവില് ബേബി നീലുവിന്റെ മിടുക്കിനു മുന്നില് തന്നെ അവരെത്തി. മാന്ത്രികക്കുതിര, തൂവല്‍ക്കൊട്ടാരം, മന്ത്രിക്കൊച്ചമ്മ തുടങ്ങി നിരവധി സിനിമകളില് നീലുവിന്റെ കളിചിരികള് നിറഞ്ഞു. നീലു വലുതായതോടെ സിനിമയൊക്കെ വിട്ടു. പാട്ടും ഡാന്‍സുമൊക്കെ പഠിച്ച്... ഹ്യുമാനിറ്റീസേ പഠിക്കൂ എന്ന് വാശി പിടിച്ച്. മദ്രാസ് സ്റ്റെല്ലാമേരിയില് ബിഎയും പിന്നീട് എംഎയും എംഫില്ലും ഇപ്പോള് ഡോക്ടറേറ്റും ജെഎന്‍യുവില്- ചിന്തിക്കുന്ന കുട്ടിയായി നീലു വളര്‍ന്നു. അവളിപ്പോള് ലക്ഷ്മി എല്.എന് ആണ്. എല് എന്നാല് ലാലി- ഉമ്മയാണ്. എന് വാപ്പ നിയാസ് മരിക്കാറും. നിയാസ് മരിക്കാറിനെ അറിയില്ലേ, ഫാഷന് ഫോട്ടോഗ്രാഫര്. ലാലി പി.എം സോഷ്യല്‍മീഡിയയിലെ താരവും.\n[caption id="attachment_51029" align="alignleft" width="250"] ലക്ഷ്മി എന്.എല്[/caption]\nവാപ്പയും ഉമ്മയും ചേച്ചിയും 'താര'ങ്ങളായ വീട്ടില് വലിയ പകിട്ടോ പത്രാസോ ഇല്ലാതെ നമ്മുടെ കഥാനായിക അന്നക്കിളി ജനിക്കുകയാണ് പ്രിയമുള്ളവരേ. ചേച്ചി സിനിമയിലെത്തി രണ്ടു വര്‍ഷത്തിനു ശേഷമായിരുന്നു ആരോടും മിണ്ടാട്ടമില്ലാതെ ഒരു കുഞ്ഞിപ്പൂച്ചയെ പോലെ അന്നക്കിളി ആ വീട്ടില് ഒച്ചയോ ബഹളമോയില്ലാതെ വളര്‍ന്നു തുടങ്ങിയത്. സിനിമാക്കാരിയായ ചേച്ചിയോടാണ് എല്ലാവര്‍ക്കും ശ്രദ്ധ. സിനിമയിലെ കുട്ടിയായി ലക്ഷ്മി എല്ലാ വേദികളിലും ശ്രദ്ധകവര്‍ന്നു. നമ്മുടെ അന്നക്കിളിയുടെ ശരിക്കുള്ള പേര് അനാര്‍ക്കലിയെന്നാണ്. അന്ന, എന്നത് ചുരുങ്ങി. പിന്നെ അന്നക്കിളിയായി.\nവാപ്പ ഫോട്ടോഗ്രാഫറായതു കൊണ്ട് ഇടയ്ക്കിടയ്ക്ക് അന്നക്കിളി ചിത്രങ്ങളില് മോഡലാകും. പല മാഗസിന് കവറുകളിലും അന്നക്കിളിയുണ്ട്. പാട്ടുപാടിയും ഡാന്‍സുകളിച്ചുമെല്ലാം അന്നക്കിളി എല്ലാവരുടേയും ശ്രദ്ധയിലേയ്‌ക്കെത്താന് തുടങ്ങി.\nസിനിമാക്കാരെല്ലാം നിരന്തരം വരുന്ന സ്റ്റുഡിയോയാണ് നിയാസിന്റേത്. മക്കളെ സിനിമയിലെത്തിക്കാന് വാപ്പയ്ക്ക് ഈസിയാണ്. അവളുമാരുടെ ഇഷ്ടത്തിന് പ്രാധാന്യമുള്ള വീട്ടില് അങ്ങനെ ഒരു നിര്‍ബന്ധവുമില്ല. ലക്ഷ്മി സെലിബ്രിറ്റി പരിപാടികളെല്ലാം ഉപേക്ഷിച്ച് ഗൗരവമുള്ള പഠനത്തിന് ഡല്‍ഹിക്കു പോയപ്പോള് സന്തോഷിച്ച അതേ വീട്.\n[caption id="attachment_51035" align="aligncenter" width="564"]\nഇടയ്‌ക്കൊരു വലിയ സംഭവം വീട്ടിലുണ്ടായി. സംവിധായകന് ലാല് ജോസ് വന്നു. നീന- സിനിമയില് നായികയെ തേടി നടക്കുകയായിരുന്നു ലാല്‍ജോസ്. ലാല്‍ജോസിന്റെ അന്വേഷണം അന്നക്കിളിയിലേയ്ക്ക് തിരിച്ചു വിട്ടത് മകളാണ്. അന്നക്കിളിയന്ന് സ്‌കൂളിലാണ്. നീനയിലെ കഥാപാത്രത്തിന്റെ ഭാരം താങ്ങാന് കുഞ്ഞുകിളിക്ക് സാധിക്കില്ലെന്ന് ലാല്‍ജോസിന് മനസിലായി.\nഅന്നക്കിളി ഡിഗ്രിക്ക് തിരുവനന്തപുരം മാര്‍ഇവാനിയോസിലെത്തി. ജേര്‍ണലിസത്തിലാണ്. മുടിയൊക്കെ ബോബ്‌ചെയ്ത്, ചുറുചുറുക്കുള്ള ഉഷാറത്തിയായി അങ്ങിനെ വിലസുമ്പോഴാണ്, ലക്ഷ്മി അനുജത്തിയുമൊത്തുള്ള ചിത്രം ഫേസ്ബുക്കിലിടുന്നത്. പഴയ സീരിയല് സംവിധായകന്റെ അവസ്ഥയില് 'ആനന്ദം' സിനിമയുടെ അണിയറപ്രവര്‍ത്തകര്. വിനീത് ശ്രീനിവാസന് ആദ്യമായി നിര്‍മ്മിക്കുന്ന ചിത്രം. പ്രേമത്തിന്റെ ക്യാമറാമാനായ ആനന്ദ് സി. ചന്ദ്രനാണ് ചിത്രത്തിന്റെ ഛായാഗ്രാഹകന്. ലക്ഷ്മിയുടെ സുഹൃത്തായ ആനന്ദ്, ലക്ഷ്മിയുടെ ഒപ്പം നില്‍ക്കുന്ന അന്നക്കിളിയെ കണ്ട്, ഇതാണല്ലോ തങ്ങള് തേടി നടന്ന കുട്ടിയെന്ന് തിരിച്ചറിയുകയായിരുന്നു.\nശേഷം ഷൂട്ടിങ്ങ്. സിനിമ ഈ ആഴ്ച തിയേറ്ററിലെത്തും. സിനിമയില് ദര്‍ശന എന്നാണ് അന്നക്കിളിയുടെ കഥാപാത്രത്തിന്റെ പേര്. ചിത്രം വരയ്ക്കാന് മാത്രം താല്‍പ്പര്യമുള്ള, നിശബ്ദയായ, പെട്ടെന്നാര്‍ക്കും പിടികിട്ടാത്ത ദര്‍ശന. മറ്റു രണ്ടു നായികമാര് കൂടിയുണ്ട്- ദിയയായി സിദ്ധിയും ദേവികയായി അനു ആന്റണിയും. സംവിധായകനും രചയിതാവുമായ ഗണേഷ് രാജ്, വൈശാഖ്, തോമസ് മാത്യു, അരുണ്, റോഷന് മാത്യു തുടങ്ങിയ നായകരും സംഗീതം ചെയ്യുന്ന സച്ചിനും എഡിറ്ററായ അഭിനവുമെല്ലാം ന്യൂജനറേഷന്. വിനീത് ആദ്യം സംവിധാനം ചെയ്ത മലര്‍വാടിയിലെ പോലെ ആദ്യം നിര്‍മ്മിക്കുന്ന ആനന്ദത്തിലൂടെയും ഒരു 'ന്യൂപ്പട' സിനിമയിലേയ്‌ക്കെത്തുകയാണ്.\nകാഞ്ഞിരപ്പള്ളിയില് തുടങ്ങി മൈസൂര്, ഹംബി വഴി ഗോവയിലെത്തിയ ഒരു ഷൂട്ടിങ്ങ് യാത്രയായിരുന്നു ആനന്ദത്തിന്റേത്. ഹംബിയിലെത്തിയപ്പോള് ഭയങ്കര ചൂട്. ഗോവയിലെത്തിയപ്പോള് കേരളത്തില്‍പോലും കണ്ടിട്ടില്ലാത്ത കൊടുംമഴ. ഷൂട്ടിങ്ങാണെന്ന് തോന്നിയതേയില്ല. എല്ലാവരോടും വലിയ കമ്പനി. വലിയ ഗൗരവമൊന്നുമുള്ള കുട്ടികളല്ല. പക്ഷെ എല്ലാവരും നല്ല ഫ്രണ്ട്‌സ്. ഷൂട്ടിങ്ങിനിടയ്ക്ക് ബോറടിച്ചപ്പോള് വീട്ടിലേയ്ക്ക് മടങ്ങി. അപ്പോള് കുട്ടികള്‍ക്കെല്ലാം വലിയ സങ്കടം. ഞങ്ങള് കരച്ചിലായി. വിനീതപ്പോള് എന്നോട് പറഞ്ഞു. എന്നാപ്പിന്നെ ഉമ്മ ഷൂട്ടിങ്ങൊക്കെ കഴിഞ്ഞിട്ടു പോയാല് മതിയെന്ന്. ഒരു സെമസ്റ്റര് മുടങ്ങി. വേറെയാരൊക്കയോ സിനിമയുടെ കാര്യം പറഞ്ഞുവെന്ന് അന്നക്കിളി പറഞ്ഞു. ഇനിയും അവസരം കിട്ടുവാണേല് പോയാക്കാമല്ലേ ഉമ്മയെന്ന് അന്നക്കിളിയും ചോദിച്ചു- ലാലി പറയുന്നു.\nപിന്നെ ലാലി പറഞ്ഞു, അവള്‍ക്ക് ഒരു എന്‍ഫീല്‍ഡ് ബുക്ക് ചെയ്തിട്ടുണ്ട്. സിനിമാനടിയായി തിരിച്ചു വരുന്ന അന്നക്കിളിയെ കാത്ത് മുറ്റത്ത് ആ എന്‍ഫീല്‍ഡുണ്ടാകും. എറണാകുളം നഗരത്തിലൂടെ എന്‍ഫീല്‍ഡില് പറന്നു പോകുന്ന, ആ കിളി അന്നക്കിളിയായിരിക്കും. പിന്നിലിരിക്കുന്നത് ഉമ്മയോ പഴയ ബാലതാരം ബേബി നീലുവോ ആയിരിക്കും.\nഒരു കാര്യം പറയാന് വിട്ടു; ഉമ്മയും വാപ്പയും രണ്ടു പെണ്‍മക്കളും നന്നായി പാട്ടുപാടും. നാലുപേരും ചേര്‍ന്നാല് വീട്ടില് കരാക്കേ ഗാനമേള തന്നെ നടത്തിക്കളയും.


തത്സമയം ഡെസ്ക്| Updated On: 26 Jun 2019 5:54 AM GMT | Location :\nഈ ലോകകപ്പില് പരാജയമറിയാത്ത ടീമാണ് കിവീസ്.\nഎഡ്ഗ്ബാസ്റ്റണില് ഇന്ന് പാകിസ്താന് ന്യൂസീലന്‍ഡിനെതിരേ. ഈ ലോകകപ്പില് പരാജയമറിയാത്ത ടീമാണ് കിവീസ്. പാകിസ്താന് രണ്ടു ജയവും മൂന്നു തോല്‍വിയുമാണ്.\nഇംഗ്ലണ്ടിനേയും ദക്ഷിണാഫ്രിക്കയെയുമാണ് പാകിസ്താന് പരാജയപ്പെടുത്തിയത്. പരാജയപ്പെട്ടത് വിന്‍ഡീസിനോടും, ഓസീസിനോടും ഇന്ത്യയോടും. ശ്രീലങ്കയുമായുള്ള മത്സരം മഴകാരണം മാറ്റിവച്ചു. ദക്ഷിണാഫ്രിക്കയുമായിട്ടായിരുന്നു അവസാന മത്സരം. ഇന്ത്യയുമായുള്ള പരാജയത്തിന്റെ പേരില് പഴികേട്ട ടീമിന്റെ ഉയര്‍ത്തെഴുന്നേല്‍പ്പായിരുന്നു ദക്ഷിണാഫ്രിക്കയോടുള്ള ജയം.\n1992 ലോകകപ്പ് ആവര്‍ത്തിക്കുമോ എന്നാണ് പാക് ആരാധകര് ഇപ്പോള് പ്രതീക്ഷയോടെ കാത്തിരിക്കുന്നത്. 92ലാണ് പാകിസ്താന്റെ ഏക ലോകകപ്പ് കിരീട നേട്ടം. ഫൈനലില് നേരിട്ടത് ഇംഗ്ലണ്ടിനെ. പ്രാഥമിക റൗണ്ടിലെ ആദ്യമത്സരങ്ങളില് കൂടുതല് പരാജയങ്ങളും ഒരു വിജയവും രുചിച്ച പാകിസ്താന് അവസാന ഘട്ടത്തില് കൂടുതല് വിജയം നേടി സെമിയില് പ്രവേശിക്കുകയായിരുന്നു. അഞ്ച് പോയിന്റുമായി ഏഴാമതാണ് പാകിസ്താന്.\n12 പോയിന്റോടെ കിവീസ് രണ്ടാമതും. തോല്പിച്ചത് ശ്രീലങ്ക, ബംഗ്ലാദേശ്, അഫ്ഗാനിസ്ഥാന്, ദക്ഷിണാഫ്രിക്ക, വിന്‍ഡീസ് ടീമുകളെ. ഇന്ത്യയുമായുള്ള മത്സരം മഴകാരണം മാറ്റിവച്ചു.\nകോളിന് മുണ്‍റോ, മാര്‍ട്ടിന് ഗുപ്റ്റില്, കെയ്ന് വില്യംസണ്, റോസ് ടെയ്ലര്, ടോം ലതാം, കോളിന് ഡി ഗ്രാന്‍ഡോം, ജിമ്മി നീഷാം, മിച്ചല് സാന്റ്നര്, മാറ്റ് ഹെന്റി അല്ലെങ്കില് ടിം സൂത്തീ, ലോക്കി ഫെര്‍ഗ്യൂസണ്, ട്രെന്റ് ബൗള്‍ട്ട് എന്നിവരാണ് കിവീസിന്റെ സാദ്ധ്യതാ ടീം.\nഇമാമുല് ഹഖ്, ഫഖര് സമാന്, ബാബര് അസം, മുഹമ്മദ് ഹഫീസ്, ഹാരിസ് സുഹൈല്, സര്‍ഫ്രാസ് അഹമ്മദ്, ഇമ്രാന് വസീം, ശബാദ് ഖാന്, മുഹമ്മദ് ആമിര്. വഹാബ് റിയാസ്, ഷഹീന് അഫ്രീദി എന്നിവരാണ് ഇന്ന് പാകിസ്താനുവേണ്ടി ഫീല്‍ഡിലിറങ്ങാന് സാദ്ധ്യത.


യാത്രികന് (ചെറുകഥ) - Boolokam\nHome Literature Stories യാത്രികന് (ചെറുകഥ)\n”അത്, കലക്ടര് ഇന്നലെ പിടിച്ച ആ മണല് ലോറികള് എനിക്കേറെ വേണ്ടപ്പെട്ടവരുടെയാ,\nഒന്നത് വിട്ടു കൊടുത്താല് …”\n”അതിനെന്താ സര്…വിട്ടേയ്ക്കാം. പക്ഷെ സര് എന്നോട് രേഖാമൂലം ആവശ്യപ്പെടണം,\nഇല്ലേല് പത്രക്കാര് വല്ല പ്രശ്‌നോം ആക്കിയാല് അതെന്റെ ജോലിയെ ബാധിക്കും. അതാണ്”\nഅപ്പുറത്തൊരു ചിന്ത. പിന്നെ ഫോണ് കട്ടായി.\nതല തോര്‍ത്തവെ അവളില് ഒരു പുഞ്ചിരി തെളിഞ്ഞു. പഴയ മുന്‍കോപി രേഖയില് നിന്നും താന് ഏറെ മാറിയിരിക്കുന്നു. പറ്റില്ല എന്ന് മൃദുവായി പറഞ്ഞാലും, കോപിച്ചു പറഞ്ഞാലും അര്‍ത്ഥം ഒന്ന് തന്നെ എന്ന് ശരിക്കും മനസ്സിലാക്കിയിരിക്കുന്നു.\nഅവള് മെല്ലെ കണ്ണാടി നോക്കി, ചെവിയുടെ മുകളിലൂടെ ഇരു വശത്തെയും മുടി മെല്ലെ കോതി വെച്ചു. പുറകില് വിടര്‍ത്തിയിട്ടു. വയസ്സ് മുപ്പത്തഞ്ചായിരിക്കുന്നു.\n”തന്നെ കാണാന് ശോഭനയെ പോലെയാണ്”\nപണ്ട് ഫ്രണ്ട്‌സ് എപ്പോഴും പറയും. അതിനു ശേഷം ശോഭനയോടുള്ള ഇഷ്ടം വല്ലാതെ കൂടി.\nരേഖ മെല്ലെ ജനാലയുടെ അടുത്തേയ്ക്കു ചെന്നു അഴികളില് മുഖം ചേര്‍ത്ത് പുറത്തേയ്ക്ക് നോക്കി.\nപണ്ട് മുതലേയുള്ള ശീലമാണ്, ഇങ്ങനെ പുറത്തേയ്ക്ക് നോക്കി നില്ക്കുക. കുറേ നേരം.\nമനസ്സിനപ്പോ എന്തോ ഒരു സുഖം കിട്ടും. ഒരു പ്രത്യേക സുഖം.\nകുറച്ചകലെ വലിയ മതിലാണ്. അതിനുള്ളിലായി പുല്‍ത്തകിടിയും, കുറച്ചു പച്ചക്കറികളും. കഴിഞ്ഞ\nകലക്ടര് കൃഷി പ്രിയനായിരുന്നു. തന്റെ അച്ഛനും കൃഷിക്കാരനായിരുന്നു. പാടത്തെ പണിയും\nകഴിഞ്ഞു വിയര്‍ത്തു വരുന്ന അച്ഛന്റെ ചിത്രം ഇപ്പോഴും കണ് മുന്നിലുണ്ട്.\n”കലക്ടര് ആകാന് കുറെ കാശ് വേണ്ടേ മോളെ, അച്ഛനതെവിടുന്നു ഒപ്പിക്കാനാ, ഇപ്പൊ കിട്ടിയ ഈ ജോലി വേണ്ടെന്നു വെക്കണോ? മൃഗ ഡോക്ട്ടര് എന്ന് വെച്ചാ അത്ര മോശം പണിയാ? ”\nപണമായിരുന്നു അച്ഛന്റെ പ്രശ്‌നം. മുംബയിലുള്ള മാമന് സഹായിക്കാന്നു പറഞ്ഞപ്പോള് അച്ഛന് അല്‍പം ആശ്വാസമായി.\nഅജീഷായിരുന്നു ഐ.എ.സ്. മോഹം മനസ്സിലിട്ടു തന്നത്. വെളുത്ത് ഉയരമുള്ള അവന് കോളേജിലെ താരമായിരുന്നു. വാ നിര്‍ത്താതെ സംസാരിക്കുന്ന അവന് എങ്ങനെയാണ് പൊതുവെ മൗനിയായ തന്നെ ഇഷ്ടപ്പെട്ടതെന്ന് അന്ന് അത്ഭുതപ്പെട്ടിരുന്നു. മറ്റുള്ളവരേക്കാള് താന് സംസാരിച്ചിട്ടുള്ളത് സ്വന്തം മനസ്സിനോടാണ്.\nഇടയ്‌ക്കെപ്പോഴോ അജീഷ് മനസ്സില് കുടിയേറി. കോളേജ് ഡേ രാത്രി കോളേജിനു പുറകിലെ കശുമാവിന് തോട്ടത്തില് വെച്ച് അവനു എല്ലാം സമര്‍പ്പിക്കുമ്പോള് ഒരു കുറ്റ ബോധവും തോന്നിയിരുന്നില്ല. പിന്നീടു അതിന്റെ ആവര്‍ത്തനങ്ങളിലും മനസ്സ് സന്തോഷിക്കുകയായിരുന്നു. രണ്ടു വര്‍ഷം ആ സന്തോഷം നീണ്ടു നിന്നു. മുംബയില് അമ്മാവന്റെ വീട്ടില് നിന്നും നാട്ടിലേയ്ക്ക് വരാനോരുങ്ങവെ ആണ് അജീഷ് എന്താണെന്നു നാട്ടിലെ കൂട്ടുകാരി അറിയിച്ചു തന്നത്. കാര്യം നേടാന് എങ്ങനെയും അഭിനയിക്കുന്ന ആ മിടുക്കിനെ ഒരു പാവം നാടന് പെണ് കുട്ടിയുടെ മനസ്സിന് താങ്ങാന് ആകുമായിരുന്നില്ല.\nരേഖ മെല്ലെ ഞെട്ടി. സഹായിയായ സ്ത്രീ ചായയുമായി നില്ക്കുന്നു. അത് വാങ്ങിച്ചു. മൊബൈല് ഫോണ് ഓണ് ആക്കിയതും കുറച്ചു മിസ്ഡ് കോളുകള്. അതില് എസ്. പിയുടെ നമ്പര് കണ്ടതും വിളിച്ചു.\n”മാം, ആ പിള്ളേരെ പിടിച്ചിട്ടുണ്ട്, കേസെടുത്തിട്ടില്ല, അങ്ങോട്ട് അയക്കണ്ടേ ?\n”അവരെ, പത്തു മണിക്ക് ക്യാമ്പ് ഓഫീസില് വെച്ച് കാണാം.. താങ്ക് യു..”\nമെല്ലെ ചെന്നു കസേരയിലിരുന്നു. നല്ല ചൂടുള്ള ആ ചായ മൊത്തിക്കുടിക്കുമ്പോള് അവള് അവനെ ഓര്‍ത്തു. മരവിച്ച മനസ്സുമായി മുബൈയില് നിന്നും നാട്ടിലേക്കുള്ള ഒരു ട്രെയിന് യാത്ര. രാത്രി പത്തു മണിക്കായിരുന്നു ട്രെയിന്. ലോ ബെര്‍ത്ത് ആയിരുന്നു കിട്ടിയത്. തൊട്ടു മുന്നിലെ ലോ ബെര്‍ത്തിലെ കക്ഷി, ഒരു ഇരുപത്തെട്ടു വയസ്സ് കാണും, അപ്രതീക്ഷിതമായി പെയ്ത മഴയത്ത് ഗ്ലാസ് വിന്‍ഡോ അടക്കുന്ന തിരക്കിലായിരുന്നു. മഴ അവനെ ഏറെ ആഹ്ലാദിപ്പിക്കുന്നതായി തോന്നി. ഒരു പക്ഷെ തന്റെ ശ്രദ്ധ കിട്ടാന് വേണ്ടിയുള്ള ശ്രമവുമാകാം. അങ്ങനെയും ചിലരുണ്ട്, പെണ് കുട്ടികളെ മൈന്‍ഡ് ചെയ്യാതെ ഇരിക്കും, പക്ഷെ അവരുടെ ശ്രദ്ധ നേടാന് ശ്രമിക്കുകയും ചെയ്യും. കൂട്ടുകാരി പണ്ട്പറഞ്ഞു തന്നതാണ്.\nഭക്ഷണം കഴിക്കുമ്പോഴാണ് ആ മധ്യ വയസ്‌ക വന്നത്. അയാളോട് ചോദിച്ചു\n”എന്റെത് മിഡില് ബെര്‍ത്ത് ആണ്. നിങ്ങള്‍ക്കങ്ങോട്ടു മാറാന് പറ്റുമോ ?”\nപുഞ്ചിരിച്ചു കൊണ്ടാണ് അവന് അത് പറഞ്ഞത്. ആ സ്ത്രീക്ക് അത് ശരിക്കും വിഷമമായി. അവര് തന്നെ നോക്കി.\n” ചേച്ചി, ഇവിടെ കിടന്നോളൂ”\nഅത് പറയുമ്പോള് അവന് തന്നെ ഒന്ന് നോക്കി, പിന്നെ പുറത്തേയ്ക്ക് നോക്കി ഇരുന്നു.\nരാത്രി ഇടയ്‌ക്കെപ്പോഴോ ഉണര്‍ന്നു. അവന്റെ നേരെ മുകളിലുള്ള ബെര്‍ത്തിലെ തടിയന്റെ കൂര്‍ക്കം വലി അസഹനീയമായിരുന്നു. ഏതോ സ്‌റ്റേഷനില് വണ്ടി നിന്ന വെളിച്ചത്തില് കണ്ടു, അവനെന്തോ ചിന്തിച്ചു കണ്ണും തുറന്നങ്ങനെ കിടക്കുകയാണ്. രേഖ തിരിഞ്ഞു കിടന്നുറങ്ങി. വീണ്ടും ഞെട്ടിയപ്പോള് നോക്കി, അവന് ഉറങ്ങിയിരിക്കുന്നു. രാവിലെ ആറു മണിക്കേ ഉണര്‍ന്നിട്ടും അവള് എഴുന്നേറ്റില്ല, ചുണ്ടുകള് തുടച്ചു കണ്ണുകള് വൃത്തിയാക്കി മെല്ലെ തിരിഞ്ഞു നോക്കി. അവന് ഫ്രഷ് ആയി ഇരിക്കുന്നു. ഇയര് ഫോണ് തിരുകി പാട്ട് ആസ്വദിക്കുകയാണ്. അവനു മുകളിലുണ്ടായിരുന്ന തടിയനെ കാണാനില്ല, ആ ബെര്‍ത്ത് മടക്കി വെച്ചിരിക്കുകയാണ്.\nരേഖ നേരെ വാഷ് ബേസിനില് ചെന്നു ഒന്ന് ഫ്രഷ് ആയി. ആ സ്ത്രീ ഇതു വരെ എഴുന്നേറ്റിട്ടില്ല. അവള് മെല്ലെ അവന്റെ ബെര്‍ത്തില് ഇരുന്നു. അവന്റെ മുഖത്തൊരു ചെറു പുഞ്ചിരി വിടര്‍ന്നു.\n”അവര് എഴുന്നേല്ക്കാന് കുറഞ്ഞത് പത്തു മണിയാകും”\nഅതും പറഞ്ഞു അവന് വീണ്ടും ഫോണ് ചെവിയില് തിരുകി. ഇടയ്ക്ക് ചായ വന്നതും രണ്ടു പേരും വാങ്ങിച്ചു. ചായയ്ക്ക് ചൂട് പോരെന്നവള്‍ക്ക് തോന്നി. അവന് ഒരു സിപ് എടുത്തിട്ട് ചായ ആ വിന്‍ഡോയുടെ സൈഡില് വെച്ചു. ഇടയ്ക്കിടെ ഒന്ന് രണ്ടു സിപ് എടുക്കും. വീണ്ടും അവിടെ വെക്കും.\nഅവന് പറഞ്ഞത് പോലെ ആ സ്ത്രീ പത്തു മണിക്കാണ് എഴുന്നേറ്റത്. ഇഡലിയും വടയും കഴിച്ച അവര് പിന്നെ വിന്‍ഡോ സൈഡില് ഇരിപ്പായി. ട്രെയിന് യാത്രയില് രേഖയ്ക്ക് ഏറെ ഇഷ്ടമാണ് വിന്‍ഡോ സീറ്റ്, പക്ഷെ അതിവിടെ നഷ്ടമായിരിക്കുന്നു. അവള് ആ സ്ത്രീയുടെ ഭാഗത്തേയ്ക്ക് മാറിയിരുന്നു. ആ സ്ത്രീ പിന്നെ മുറുക്കും, കടല മുട്ടായിയും വിഴുങ്ങി.\nഅല്‍പ നേരം കഴിഞ്ഞതും, അവന് രേഖയോടു ചോദിച്ചു\n”ഒരു പ്ലാസ്റ്റിക് കവര് കിട്ടുമോ?”\nരേഖ ഇല്ല എന്ന് ചുണ്ട് കോട്ടി കാണിച്ചു. ഇയാള്‍ക്കെന്തിനാണിപ്പോ കവര്?\nചിന്തിച്ചു തീര്‍ന്നില്ല ആ സ്ത്രീ ഛര്‍ദ്ദിച്ചു. അവന് അവിടുണ്ടായിരുന്ന പത്രം കോണ് ആകൃതിയാക്കി അവര്‍ക്ക് കാണിച്ചു. അവര് അതില് ഛര്‍ദ്ദിച്ചു. അവന്റെ കയ്യിലും അത് അല്‍പം ആയി. പക്ഷെ ആ മുഖത്ത് ഒരു അസ്വസ്ഥതയുമില്ല. അവര്‍ക്കൊപ്പം അവനും വാഷ് ബേസിനില് ചെന്നു വൃത്തിയായിട്ട് വന്നു. ആ സ്ത്രീ നേരെ കിടന്നുറങ്ങി. രേഖ അവന്റെ ബെര്‍ത്തിലേയ്ക്ക് മാറി ഇരുന്നു. ഇടയ്ക്ക് അവന് മുഖാമുഖം നോക്കിയപ്പോള് അവളൊന്നു പുഞ്ചിരിച്ചു. അവനും.\n‘ അവര് ഛര്‍ദ്ദിക്കുമെന്നു എങ്ങനെ മനസ്സിലായി ?”\n”ഒരു ഉള്‍വിളി. ആ തീറ്റ കണ്ടപ്പോള് പിന്നങ്ങുട് ഉറപ്പിച്ചു ”\nഅത് കേട്ട് അവള് പുഞ്ചിരിച്ചു\n”എന്നെ ഇന്നലെ ഒരു ക്രൂരനായി കരുതി അല്ലെ ? ബെര്‍ത്ത് ഒഴിഞ്ഞു കൊടുക്കുമ്പോള് നിങ്ങള്‍ടെ മുഖത്തൊരു സുന്ദര പ്രതികാരം കണ്ടു. പക്ഷെ രാവിലെ ആയപ്പോള് ആ മുഖത്ത് ദയനീയത..”\nഅതും പറഞ്ഞു അവനൊന്നു ശബ്ദമില്ലാതെ ചിരിച്ചു. അവള്‍ക്കും ചിരി വന്നു. ശരിയല്ലേ ? ഇന്നലെ വലിയ കാരുണ്യവതിയായി സ്വയം തോന്നിയില്ലേ?\n” ഉപകാരം ചെയ്യണം, പക്ഷെ പിന്നതു നമുക്ക് പാരയാകരുത് ”\nപരസ്പരം വേഗം പരിചയപ്പെട്ടു. അവന് ലെതര് ഉല്‍പ്പന്നങ്ങള് കയറ്റുമതി ചെയ്യുന്നു. ഇടയ്ക്ക് ചായ വന്നതും പതിവ് പോലെ അവന് അത് അവിടെ വെച്ചു.\n”ചായ തണുത്തു പോവില്ലേ ?”\n”എന്തിനാ ഇത്ര ചൂടില് കുടിക്കുന്നെ ? മെല്ലെ മെല്ലെ കുടിച്ചാലേ എന്തിന്റെയും രുചി അറിയൂ…”\nശരിയാണ്, വര്‍ഷങ്ങള്‍ക്കിപ്പുറം ഈ ചായ പോലും ആ രുചി അറിയിക്കുന്നു.\nഅവള് ഉടനെ റെഡിയായി.\nപത്തു മണിക്ക് ക്യാമ്പ് ഓഫിസില് എട്ടോളം പയ്യന്മാര് ഹാജരായി. ഗേള്‍സ് സ്‌കൂളിനു സമീപം ഇവര് വല്ലാത്ത ബുദ്ധിമുട്ടുണ്ടാക്കുന്നു എന്ന് ചില പെണ്‍കുട്ടികള് വന്നു നേരിട്ട് പരാതിപ്പെട്ടിരുന്നു. ഫാഷന് ടിവി കോലമാണ് എല്ലാത്തിനും.\nകൂടെ വന്ന സി .ഐ. പയ്യന്മാരോട് പറഞ്ഞു\n”മാഡം, പറഞ്ഞോണ്ടാ നിനക്കൊന്നും എതിരെ കേസ് എടുക്കാതിരുന്നത്. അല്ലേല് ഇപ്പൊ കാണാമായിരുന്നു. നല്ല രണ്ടു വീക്ക് കിട്ടിയാല് എല്ലാം ശരിയാകും. ഇവരുടെ മൊബൈലില് മൊത്തം മോശം സിനിമകളാണ് മാഡം ”\nരേഖ ഒന്നും മിണ്ടിയില്ല. മെഡിക്കല് കോളേജ് സൂപ്രണ്ടിനെ വിളിച്ചു.\n” ഇന്ന് പൊസ്റ്റുമൊര്‍ട്ടം വല്ലതുമുണ്ടോ ?”\n”ഉണ്ട് മാഡം , ഒരു പെണ്‍കുട്ടിയുടെ”\n”എങ്കില് കുറച്ചു പേര്‍ക്ക് അതൊന്നു കാണിച്ചു കൊടുക്കണം. ”\nപോസ്റ്റുമോര്‍ട്ടം കണ്ട പയ്യന്മാരില് രണ്ടു പേര് ബോധം കെട്ട് വീണു.\n”ഇതാണ് സ്ത്രീ ശരീരം, ഇതില് ഏതു ഭാഗമാണ് ഇനി നിങ്ങള്‍ക്ക് വേണ്ടത് ?”\nരേഖ ശാന്തതയോടെ ചോദിച്ചു.\nബാക്കിയുള്ള പയ്യന്മാര് ഒന്നും മിണ്ടിയില്ല.\n”ഇക്കാണുന്ന മാറിടത്തിലെ പാല് കുടിച്ചാണ് നിങ്ങള് വളര്‍ന്നത്, ഇതിലൂടെയാണ് എല്ലാവരും ഈ ഭൂമിയിലേയ്ക്ക് വന്നത്,പറയൂ ഇവളിലെ എന്താണ് ഇനി നിങ്ങളെ കൊതിപ്പിക്കുന്നത് ? ”\nപയ്യന്മാര് മരവിപ്പോടെ നിന്നു. പിന്നെ അവരെ കൊണ്ട് ആര്‍ക്കും ബുദ്ധി മുട്ടുണ്ടായില്ല. അവരിലൊരുത്തന് പിന്നീട് സന്യാസിയായി മാറി.\n”ഇപ്പഴത്തെ കലക്ടര് കൊള്ളാം കേട്ടോ, ആരും ചിന്തിക്കാത്ത രീതിയിലാ അവര് ചിന്തിക്കുന്നെ. വലിയ ഒച്ചയെടുക്കലൊന്നും ഇല്ല, പക്ഷെ പറഞ്ഞാ പറഞ്ഞതാ…പെണ്ണായാ അങ്ങനെ വേണം ”\nഓട്ടോക്കാരന് തന്റെ യാത്രക്കാരനോട് പറഞ്ഞു.\n” ആഴ്ച്ചയില് ഒരു മണിക്കൂറെങ്കിലും വിദ്യാര്‍ഥികള് മെഡിക്കല് കോളേജ് സന്ദര്‍ശിക്കണം, ക്യാന്‍സര് വാര്‍ഡ് കാണണം എന്നൊക്കെയാണ് അവരുടെ ഉത്തരവ്. കുട്ടികള്‍ക്കൊക്കെ ഇപ്പൊ നല്ല മാറ്റമുണ്ട് ”\nവര്‍ഷങ്ങള്‍ക്കു മുന്‍പ് ട്രെയിന് നല്ല സ്പീഡില് ഓടുകയാണ്…\n” ഞാന് അത്ര മേല് അജീഷിനെ സ്‌നേഹിച്ചിരുന്നു, പക്ഷെ അവന് എന്നെ ചതിച്ചു…ഇപ്പൊ ഐ.എ. എസിന് ശ്രമിക്കാന് പോലും വെറുപ്പ്. സ്വയം ഒരു അവജ്ഞ ”\n” അതിലൊന്നും കാര്യമില്ലെന്നേ. എനിക്കൊരാളുണ്ടായിരുന്നു, ഒരു അയ്യോ പാവം നാടന് പെണ്ണ്, കുറെ സങ്കടം പറഞ്ഞു എന്റെ കുറെ കാശ് അടിച്ചു മാറ്റി. പിന്നെയാ അറിഞ്ഞത് അവള്‍ടെ ലിസ്റ്റിലെ ഒരാള് മാത്രമാണ് ഞാനെന്ന് ”\nരേഖ അവനെ നോക്കി, അവനില് ഒരു നിസ്സംഗ ഭാവം.\n” വിശ്വസിക്കുന്നവരെയല്ലേ ചതിക്കാന് പറ്റൂ? അതോണ്ട് തന്നെ ചതി, ചതിക്കപ്പെടുന്നവരുടെ ഔദാര്യമാണ്. സ്വയം ഒരു വിലയില്ലെങ്കില് ആര്‍ക്കും എന്തുമാവാം..ആദ്യമൊക്കെ ഞാന് ചിന്തിച്ചു അവളെന്താ അങ്ങനെ ആയതെന്ന്, പിന്നെ മനസ്സിലായി അവള് അങ്ങനെയാണ്, ഞാന് ഇങ്ങനെയാണ്..അത്ര തന്നെ… എനിക്കവളാകാന് ആവില്ല, അവള്‍ക്കു ഞാനും. അപ്പൊ സ്വയം ഒരു ബഹുമാനമൊക്കെ തോന്നി….പിന്നെ ഈ വിഷമം…നമ്മളെക്കാള് എത്രയോ വിഷമം സഹിക്കുന്നവരില്ലേ ? അവരെ ഒക്കെ ഒന്ന് കണ്ടാല് പിന്നെ നമുക്കൊക്കെ എന്ത് ദു:ഖം ? ഒക്കെ തോന്നലാണ് ”\nഅതും പറഞ്ഞു അവന് രേഖയെ നോക്കി അല്‍പ നേരം നിന്നു.\n” ഞാനൊന്നു പറഞ്ഞാല് നിങ്ങള് ചെയ്യുമോ?”\n” ഐ .എ .എസ് എഴുതണം, നിങ്ങള്‍ക്കത് കിട്ടും, എന്നിട്ട് തകര്‍ന്നു കിടക്കുന്ന എല്ലാവര്‍ക്കും ഒരു വഴി തുറന്നു കൊടുക്കണം. ചതിച്ചവന് നിങ്ങളെ കണ്ടാല് എഴുന്നേറ്റു നിന്നു ബഹുമാനിക്കണം. ഇങ്ങനേം പെണ്ണുങ്ങള് ഉണ്ടെന്നറിയിക്കണം… അതാവണം മറുപടി, അല്ലാതെ മൂക്ക് പിഴിഞ്ഞ് കരയാന് ആര്‍ക്കാ സാധിക്കാത്തത് ? ”\nആ വാക്കുകള് തന്നില് എന്തോ കരുത്തു നിറക്കുന്നതായി രേഖയ്ക്ക് തോന്നി. അന്ന് രാത്രി വൈകിയാണ് കിടന്നത്. രാവിലെ ഉണര്‍ന്നതും അവനെ കാണാനില്ല. തന്റെ തലയുടെ ഭാഗത്ത് ഒരു കഷണം കടലാസ്.\n” ഞാന് പോകുന്നു. ഉറക്കം ഉണര്‍ത്തുന്നില്ല. ഒന്ന് എപ്പോഴും ഓര്‍ക്കുക, ഈ ലോകത്ത് മാറ്റം സൃഷ്ടിച്ചവരൊക്കെ എത്രയോ മനസ്സ് വേദനിച്ചവരാണ് . ഏറെ അനുഭവിച്ചവരും… അത് കൊണ്ട് ദുരനുഭവം രേഖയെ തളര്‍ത്തരുത്. സ്വന്തം മന:സ്സാക്ഷിയെ വഞ്ചിക്കാത്ത കാലത്തോളം ആരുടെ നഷ്ടവും നഷ്ടമല്ല, ഒരു ലാഭവും ലാഭമല്ല…രേഖയെ പോലുള്ളവരെ കാത്തു എത്രയോ സാധുക്കള് ഈ ലോകത്ത് നില്ക്കുന്നുണ്ട്. അവര്‍ക്ക് വേണ്ടി ശക്തയാവുക. എന്റെ പ്രാര്‍ത്ഥന എന്നും ഉണ്ടാകും. ”\nആ കത്ത് അന്നും അവള് എടുത്തു നോക്കി. അതിനിപ്പോഴും ഒരു സുഗന്ധമുണ്ട്. ജാതകത്തിലെ ദോഷം കാരണം വിവാഹം മുടങ്ങിയപ്പോഴും, പിന്നീട് കലക്ടര് ആയപ്പോള് വിവാഹം വേണ്ടെന്നു വെച്ചതിലും ഇപ്പോള് അവള്‍ക്കു വിഷമമില്ല. എത്രയോ പേര്‍ക്ക് ഇന്ന് കലക്ടര് രേഖ ആശ്വാസമാണ്.\nഒരു പരിപാടിക്ക് പോയപ്പോള് പഴയ കാമുകന്, വയറു ചാടിയ കോലത്തില്, ഭാര്യയുമായി വന്നു\n” രേഖ എന്നെ അറിയില്ലേ ? ഇതെന്റെ ഭാര്യ ”\n”ഞാന് അജീഷ്, രേഖയോടൊപ്പം കോളേജില്..”\n” തന്നോടല്ലേ പറഞ്ഞത് അറിയില്ലെന്ന്? ”\nഉടനെ പോലീസുകാരന് ഓടി വന്നു\n”മാഡം , എന്താണ് പ്രശ്‌നം ?”\nകാറില് കയറി പോകവെ അവനെ ഒന്ന് നോക്കി. വിരണ്ടു നില്ക്കുന്ന ആ നിര്‍ത്തം… ആ ദൃശ്യത്തോടെ ആ പൈങ്കിളിയുടെ ഓര്‍മ്മകള്‍ക്ക് തിരശ്ശീല വീണു.\n”ആരുടെ നഷ്ടവും നഷ്ടമല്ല, ഒരു ലാഭവും ലാഭമല്ല…”\nപ്രിയപ്പെട്ടവരെ മരണം തട്ടിയെടുത്തപ്പോഴും അവള്‍ക്കു തുണയായത് അവന്റെ കത്തിലെ ആ വരികള് തന്നെയാണ്..\nപക്ഷെ അവന് മാത്രം എവിടെയെന്നറിയില്ല.\nഒട്ടേറെ അവാര്‍ഡുകള് രേഖയെ തേടി വന്നു.ചീഫ് സെക്രട്ടറിയായിട്ടാണ് രേഖ സര്‍വ്വീസില് നിന്നും വിരമിച്ചത്. ജനങ്ങള് ഒന്നടങ്കം പങ്കെടുത്ത ഒരു യാത്രയയപ്പും രേഖയ്ക്ക് ലഭിച്ചു. വിശ്രമ ജീവിതം നയിക്കുമ്പോഴും നാടിന്റെ പല ഭാഗത്ത് നിന്നും ആളുകള് അവരെ തേടി വന്നു… എല്ലാവര്‍ക്കും അവര് വഴി കാണിച്ചു. കഴിയും വിധത്തില് ആശ്വാസമേകി. എത്രയോ പെണ്‍കുട്ടികള് രേഖയെ മാതൃകയാക്കി ജീവിച്ചു.\nഇടയ്ക്ക് ഒരു ചാനലുകാരി രേഖയെ ഇന്റര് വ്യൂ ചെയ്യ്തു\n”മാഡം , അവസാനമായി ഒരു ചോദ്യം, മാഡം ആരെയെങ്കിലും പ്രണയിച്ചിട്ടുണ്ടോ? ”\nരേഖ ഒരു നിമിഷം ചിന്തിച്ചു. അജീഷിനെ അവള് ഓര്‍ത്തതേയില്ല.\n”സത്യം പറഞ്ഞാല്, പ്രണയം എന്നത് എനിക്കിപ്പോഴും അറിയാത്ത പ്രതിഭാസമാണ് കുട്ടീ…അപൂര്‍വ്വം ചിലക്കു മാത്രം ലഭിക്കുന്ന ദൈവാനുഗ്രഹം… പ്രായം ഏറി വരുമ്പോള് മാത്രമേ പ്രണയത്തിലെ സത്യം മനസ്സിലാകൂ. ഒരു പക്ഷെ ഇനിയൊരു ജന്മം ഉണ്ടെങ്കില് നല്ലൊരു പ്രണയം എനിക്ക് ലഭിക്കുമായിരിക്കും… അല്ലെ ?”\nഅന്നു രാത്രി അവള് മെല്ലെ ജനാല തുറന്നു അഴികളില് മുഖം ചേര്‍ത്തു വെച്ചു. നിലാവില് കുളിച്ചു നില്‍ക്കുന്ന മുറ്റം. അറുപതുകാരിയുടെ വിരലുകള് ചെറുതായി ചുളിഞ്ഞു തുടങ്ങിയിരിക്കുന്നു.\nഎന്റെ ഈ ജീവിതത്തില് ജീവിതത്തില് ദു:ഖം ഒന്ന് മാത്രമേ ഉള്ളൂ…\nഹൃദയത്തെ പുളകം കൊള്ളിക്കുന്ന, ജന്മങ്ങള് ഓര്‍ക്കുന്ന, ആ ദിവ്യ വികാരം എന്ത് കൊണ്ട് ശരിക്കും അനുഭവിക്കാന് കഴിഞ്ഞില്ല ? എന്തേ സത്യമുള്ള ഒരാള് പ്രണയവുമായി എന്നെ തേടി വന്നില്ല ? അധികാരങ്ങള്‍ക്കിടയിലും ഞാന് ഒരു പെണ്ണായിരുന്നില്ലേ ? ആ മോഹങ്ങള് എന്തേ ആരും തിരിച്ചറിഞ്ഞില്ല ?\nപുറത്തെ നിലാവില്, ദാവണി ധരിച്ചു ഒരു ഇരുപത്തിനാലുകാരി !\nഅവള് സംസാരിക്കും പോലെ തോന്നി.\n”ആരു പറഞ്ഞു രേഖേ നിന്നെ ആരും പ്രണയിച്ചിട്ടില്ലെന്ന് ? ഒന്ന് മനസ്സ് പുറകോട്ടു കൊണ്ട് പോകൂ ”\n”അല്ല, മുറിവേറ്റ ഹൃദയവുമായി , മരവിച്ച മനസ്സുമായി, നീ കയറിയ ആ ട്രെയിനില് പ്രണയം ഉണ്ടായിരുന്നു ”\nമെല്ലെ ആ മുഖം തെളിഞ്ഞു… ഓടുന്ന ട്രെയിന് .\n” നീ പോലുമറിയാതെ നിന്റെ കഥ ഓര്‍ത്തു അന്നു രാത്രി അവന് ഉറങ്ങാതെ കിടക്കുകയാരുന്നു…തന്നെ പോലെ വേദനിക്കുന്ന ഒരാളെ അവന് അറിയാതെ സ്‌നേഹിച്ചു പോയിരുന്നു… പക്ഷെ ആ സ്‌നേഹം നിന്റെ മുന്നോട്ടുള്ള ലക്ഷ്യത്തെ തടസപ്പെടുത്തുമെന്നു അവന് ഭയന്നു. ഭാവിയില് അവനെ ചൊല്ലിയും നീ വിഷമിക്കരുതെന്നും അവനാശിച്ചു… ആയുസ്സിലെ ഓരോ നിന്മിഷവും നിനക്ക് വേണ്ടി അവന് പ്രാര്‍ത്ഥിക്കുകയായിരുന്നു…”\nരേഖയ്ക്ക് സഹിക്കാന് പറ്റിയില്ല.\n”എന്നിട്ടും അവനെന്തു കൊണ്ട് എന്നിലേയ്ക്ക് വന്നില്ല..? വെറും ഒരെഴുത്ത് മാത്രം എഴുതി വെച്ചിട്ട്…”\n”വെറും എഴുത്തോ ? ഈ ജീവിത കാലം മുഴുവന് മനസ്സ് വിഷമിക്കുമ്പോ നീ എടുത്തു നോക്കിയത് ആ എഴുത്തായിരുന്നില്ലേ ? മറ്റെന്തിനെക്കാളും നിനക്കതു സാന്ത്വനമായിരുന്നില്ലേ ?”\nഅവള് മെല്ലെ ആ എഴുത്തെടുത്തു… ഉറങ്ങാതെ അതെഴുതുന്ന അവന്… ആ കണ്ണുകളില് എന്തോ ഒരു സങ്കടം.\nഅവള് ഒരുപാട് കരഞ്ഞു\n”വരാമായിരുന്നില്ലേ ? ഒരിക്കലെങ്കിലും ? എന്നെ പറ്റി എത്രയോ വാര്‍ത്തകള് വന്നിട്ടും എന്നെ തേടി ഒരു ഫോണെങ്കിലും ചെയ്യാമായിരുന്നില്ലേ ? ഇനിയെങ്കിലും ഒന്ന് വന്നൂടെ ? ഈ വൃദ്ധയെ ഒന്ന് കാണാനെങ്കിലും ? ”\nഅന്നു രാത്രി അവളൊരു സുന്ദരമായ പൂന്തോട്ടം കണ്ടു. ഇതു വരെ അറിയാത്ത സുഗന്ധമുള്ള പൂക്കള്. അതിലൊരു കൊച്ചു മരപ്പാലത്തിനു മുകളില് അവന് നില്ക്കുന്നു.\nഅതേ പുഞ്ചിരി. അതെ കുസൃതി നിറഞ്ഞ കണ്ണുകള്\n”ഞാനിവിടെ നേരത്തെ എത്തി…നമ്മളെ പോലുള്ളവര്‍ക്ക് ഇവിടെയാണ് നല്ലത്… രേഖ വരുന്നോ എന്നോടൊപ്പം ? ”\nഅവള് തല കുലുക്കി. വാര്‍ദ്ധക്യത്തിന്റെ ക്ഷീണം അവളെ ബാധിച്ചില്ല. അവന് കൈ നീട്ടി . അവള് അതു ചേര്‍ത്തു പിടിച്ചു. അവന്റെ കൈകള്‍ക്ക് നല്ല തണുപ്പുണ്ടായിരുന്നു. അവളുടെ കൈകളും മെല്ലെ തണുക്കാന് തുടങ്ങി…\nPrevious articleവിവരമില്ലാത്ത ഭരണാധികാരികളാൽ ഭരിക്കപ്പെടണം എന്നതും ഇന്ത്യൻ സംസ്കാരത്തിന്റെ ഭാഗമാണോ?\nNext articleചാവേറും അശാന്തിയും


Vanakkamasam, St Joseph, March 22 – Nelson MCBS\nമാർച്ച് ഇരുപത്തിരണ്ടാം തീയതി\nമാര് യൗസേപ്പിതാവ് – ഉപവിയുടെ പിതാവ്\nവിശുദ്ധിയുടെ സംഗ്രഹമെന്ന് പറയുന്നത് ദൈവസ്നേഹവും പരസ്നേഹവുമാണ്. നമ്മുടെ പിതാവ് മാര് യൗസേപ്പില് ഈ വിശുദ്ധി പൂര്‍ണ്ണതയില് വിളങ്ങിയിരുന്നു. ദൈവത്തോടുള്ള അതീവ സ്നേഹത്താല് പ്രേരിതനായി വി. യൗസേപ്പ് വിരക്തജീവിതം നയിച്ചു. ദിവ്യജനനിയുടെ വിരക്ത ഭര്‍ത്താവും ദൈവകുമാരന്‍റെ വളര്‍ത്തു പിതാവും എന്നുളള ദൗത്യനിര്‍വഹണത്തില് അനുഭവിക്കേണ്ടി വരുന്ന എല്ലാവിധ ക്ലേശങ്ങളിലും ബുദ്ധിമുട്ടുകളിലും ആ സഹനത്തെ സ്വാഗതം ചെയ്യുവാന് അദ്ദേഹത്തെ പ്രേരിപ്പിച്ചത് വത്സലപിതാവില് ഉജ്ജ്വലിച്ചിരുന്ന സ്നേഹം ഒന്ന് മാത്രമാണ്. പരിശുദ്ധ കന്യകാമറിയത്തോടും ഈശോ മിശിഹായോടുമുള്ള നിരന്തര സഹവാസം ദൈവസ്നേഹത്തില് അനുനിമിഷം പുരോഗമിക്കുവാന് സഹായകമായിരുന്നു.\n“നിങ്ങള് ഭക്ഷിക്കുകയോ പാനം ചെയ്യുകയോ മറ്റെന്തെങ്കിലും ചെയ്യുന്നെങ്കില് എല്ലാം ദൈവമഹത്വത്തിനു വേണ്ടി ചെയ്യുവിന്” എന്ന് അപ്പോസ്തോല പ്രവര്‍ത്തകന് ഉദ്ബോധിപ്പിക്കുന്നുണ്ടല്ലോ. അത് വിശുദ്ധ യൗസേപ്പ് പ്രാവര്‍ത്തികമാക്കി. അവിടുന്ന് എല്ലാം മരിയാംബികയ്ക്കും ഈശോമിശിഹായ്ക്കും വേണ്ടിയാണ് ചെയ്തത്. വിശുദ്ധ യൌസേപ്പ് പിതാവ് തന്‍റെ ഓരോ പ്രവര്‍ത്തികളും ഈശോയോടു കൂടിയും ഈശോയിലും ഈശോയ്ക്കു വേണ്ടിയും ചെയ്തു. അത് ദൈവത്തിന് ഏറ്റവും സംപ്രീതിജനകമാണ്. വിശുദ്ധ യൗസേപ്പ് അദ്ദേഹത്തിന്‍റെ ജീവിത കാലത്ത് അസാധാരണ കൃത്യങ്ങളോ അത്ഭുതങ്ങളോ ഒന്നും പ്രവര്‍ത്തിച്ചില്ല. പക്ഷെ ദൈവജനനി കഴിഞ്ഞാല് മനുഷ്യ വ്യക്തികളില് ഏറ്റവും ഉന്നതമായ വിശുദ്ധി പ്രാപിച്ച വ്യക്തിയാണ് വല്‍സല പിതാവ്.\nവന്ദ്യപിതാവ് ദൈവസ്നേഹത്തെ പ്രതിയാണ് എല്ലാം പ്രവര്‍ത്തിച്ചത്. ഈശോയോടും പരിശുദ്ധ കന്യകയോടുമുള്ള അദ്ദേഹത്തിന്റെ സ്നേഹം അതുല്യമായിരുന്നു. മാര് യൗസേപ്പ്, തച്ചന്‍റെ ജോലിയാണ് ചെയ്തിരുന്ന പ്രിയ പിതാവ് ഉപജീവനമാര്‍ഗ്ഗമെന്നതിലുപരി സഹോദര സേവനമായിട്ടാണ് അദ്ദേഹമത് പരിഗണിച്ചിരിന്നത്.\n“പരോപകാരാര്‍ത്ഥമിദംശരീരം” എന്നുള്ള തത്വം മാര് യൗസേപ്പ് ജീവിതത്തില് പ്രാവര്‍ത്തികമാക്കി. നമ്മുടെ പിതാവിന്‍റെ ദൈവസ്നേഹ തീക്ഷ്ണത നാമും ജീവിതത്തില് പ്രാവര്‍ത്തികമാക്കേണ്ടിയിരിക്കുന്നു. ജീവിതാന്തസ്സിലെ ചുമതലകളുടെ നിര്‍വഹണവും നമ്മുടെ ജോലികളുമെല്ലാം ദൈവസ്നേഹത്തിലും സഹോദര സ്നേഹത്തിലും വളര്‍ന്നു വരുവാന് നമ്മെ സഹായിക്കണം. മതപരമായ ജീവിതം കേവലം ബാഹ്യമായിട്ടുള്ള ആചാരാനുഷ്ഠാനങ്ങളില് മാത്രമല്ല ഒതുങ്ങി നില്‍ക്കേണ്ടത്. അതിന്‍റെ അന്തസത്ത ദൈവത്തോടും സഹോദരങ്ങളോടുമുള്ള ക്രിയാത്മകമായ സ്നേഹമായിരിക്കണം.\nസഹോദരങ്ങളെ സ്നേഹിക്കുന്നതിലുള്ള പരാജയമാണ് ആധുനിക ലോകത്തിലെ തിന്മകളുടെയെല്ലാം നിദാനം. സ്നേഹം വൈകാരികമായിരിന്നിട്ട് കാര്യമില്ല. അത് വാക്കുകളുടെയും അസ്ഥിത്വത്തിന്‍റെയും ഭാവവും പ്രവര്‍ത്തനത്തിന്‍റെ ചൈതന്യവുമായി മാറണം. അതാണ് ക്രിസ്തീയ വിശുദ്ധി. നിങ്ങള് പരസ്പരം സ്നേഹിക്കുന്നതു കൊണ്ട് എന്‍റെ ശിഷ്യരാകുന്നു എന്ന് ലോകം മനസ്സിലാക്കുമെന്നുള്ള മിശിഹായുടെ ദിവ്യവചസ്സുകള് നമുക്ക് മാര്‍ഗ്ഗദര്‍ശനമാകേണ്ടതാണ്.\nവര്‍ഷങ്ങള്‍ക്കു മുമ്പ് ഇറ്റലിയുടെ തെക്ക് ഭാഗത്തുള്ള ഒരു ഗ്രാമത്തിലെ ഭവനത്തില് നിന്ന് അര്‍ദ്ധരാത്രിയില് ഒരു ദീനരോദനമുയര്‍ന്നു. ദരിദ്രയായ ആഗ്നസെന്ന എന്ന പിഞ്ചുബാലികയുടെ പിതാവിന് ഗുരുതരമായ രോഗം പിടിപെട്ട് മരണാസന്നനായി കിടക്കുകയാണ്. ബാലികയുടെ മാതാവ് നേരത്തെതന്നെ മരിച്ചിരുന്നു. ഏക ആലംബമായ പിതാവും വേര്‍പിരിഞ്ഞു പോകുമെന്ന ഭയം അവളെ ദുഃഖത്തിലാഴ്ത്തി. ബാലികയുടെ ശോക പൂര്‍ണ്ണമായ വിലാപം ശ്രവിച്ച ഒരു അയല്‍വാസി സ്ത്രീ അവിടെ വന്ന് അവളെ ആശ്വസിപ്പിച്ചു അവര് ജപമാല ചൊല്ലുവാന് തുടങ്ങി.\nഈ അവസരത്തില് ദൈവാലയത്തില് മണിനാദമുയര്‍ന്നു. കാരണമെന്താണെന്ന് ബാലിക ചോദിച്ചതിന് ഇന്നു മാര് യൗസേപ്പിതാവിന്‍റെ പെരുന്നാളാണെന്ന് സ്ത്രീ പ്രതിവചിച്ചു. ഉടനെതന്നെ ബാലിക മുട്ടിന്മേല് നിന്ന് ഇങ്ങനെ പ്രാര്‍ത്ഥിച്ചു. “തിരുക്കുടുംബത്തിന്‍റെ പാലകനായ മാര് യൗസേപ്പിതാവേ, എന്‍റെ പ്രിയപ്പെട്ട അപ്പച്ചന്‍റെ രോഗം മാറ്റി അപ്പച്ചനെ അനുഗ്രഹിക്കേണമേ.” കണ്ണീരൊഴുക്കിക്കൊണ്ട് ആ പിഞ്ചു ബാലിക നടത്തിയ പ്രാര്‍ത്ഥനയ്ക്ക് ഫലമുണ്ടായി. രോഗിയില് അല്പാല്പം ആശ്വാസം ദര്‍ശിക്കുവാന് കഴിഞ്ഞു.\nദിവസങ്ങളായി യാതൊന്നും കഴിക്കാതെ കിടന്ന ആ മനുഷ്യന് ഭക്ഷണം കഴിച്ചു. പിറ്റേ ദിവസം അയാള്‍ക്ക് സ്വമകളോടോത്ത് യൗസേപ്പ് പിതാവിന്‍റെ തിരുന്നാളില് സംബന്ധിക്കുവാനുള്ള കഴിവും ശക്തിയും ഉണ്ടായി. പൂര്‍ണ്ണ വിശ്വാസത്തോടു കൂടി അര്‍പ്പിക്കുന്ന യാതൊരു പ്രാര്‍ത്ഥനയും ദൈവം തള്ളിക്കളയുകയില്ല.\nമാര് യൗസേപ്പ് പിതാവേ, അങ്ങ് യഥാര്‍ത്ഥ ദൈവസ്നേഹത്തിന്‍റെയും പരസ്നേഹത്തിന്‍റെയും ഉത്തമനിദര്‍ശനമാണ്. അങ്ങില് ആശ്രയിക്കുന്നവരെ സഹായിക്കുവാന് അവിടുന്ന് സര്‍വ്വ സന്നദ്ധനാണല്ലോ. അവരുടെ ആവശ്യങ്ങള് മനസ്സിലാക്കി അവരെ സഹായിക്കുന്നതിലും തത്പരനായിരിക്കുന്നു. മനുഷ്യസേവനമായിരുന്നല്ലോ അവിടുത്തെ ജീവിതനിയമം. വന്ദ്യപിതാവേ, ദൈവത്തെ എല്ലാറ്റിലും ഉപരിയായി സ്നേഹിക്കുവാനും സഹോദരങ്ങളില് മിശിഹായേത്തന്നെ ദര്‍ശിച്ച് അവരെ സ്നേഹിക്കുവാനും സേവിക്കുവാനും ഞങ്ങളെ പഠിപ്പിക്കണമേ. ക്രിസ്തീയ സ്നേഹത്തിന്‍റെ പ്രേഷിതരായി ഞങ്ങള് ക്രിസ്തുവിന് സാക്ഷ്യം വഹിക്കട്ടെ\nദൈവസ്നേഹം നിറഞ്ഞ വി. യൗസേപ്പേ, ഞങ്ങളെ സ്നേഹിക്കാന് പഠിപ്പിക്കണമേ.


ബസിലെ സീറ്റിൽ ഒപ്പം ഇരുന്നതിന് യുവതിയുടെ പരാതി; ഭിന്നശേഷിക്കാരനായ യുവാവിനെ കസ്റ്റഡിയിലെടുത്ത് പൊലീസ് - Samakalika Malayalam\nബസിലെ സീറ്റിൽ ഒപ്പം ഇരുന്നതിന് യുവതിയുടെ പരാതി; ഭിന്നശേഷിക്കാരനായ യുവാവിനെ കസ്റ്റഡിയിലെടുത്ത് പൊലീസ്\nBy സമകാലിക മലയാളം ഡെസ്‌ക് | Published: 26th June 2019 07:14 AM |\nLast Updated: 26th June 2019 07:14 AM | A+A A- |\nകായംകുളം: കെഎസ്ആർടിസി ബസിൽ ഒഴിഞ്ഞു കിടന്ന ജനറൽ സീറ്റിൽ ഒപ്പം ഇരുന്ന് യാത്ര ചെയ്തതിന് ഭിന്നശേഷിക്കാരനായ സഹയാത്രികനെതിരേ യുവതിയുടെ പരാതി. കുട്ടനാട് സ്വദേശി മനുപ്രസാദി (33)ന് എതിരെയാണ് കായംകുളം പൊലീസ് സ്റ്റേഷനിൽ കണ്ടല്ലൂർ സ്വദേശിനി പരാതി നൽകിയത്. തിങ്കളാഴ്ച രാത്രി എട്ട് മണിയോടെയായിരുന്നു സംഭവം.\nചങ്ങൻകുളങ്ങരയിൽ നിന്നാണ് യുവാവ് ബസിൽ കയറിയത്. വലതു കാലിന് വൈകല്യമുള്ള മനുപ്രസാദ് ഒഴിഞ്ഞുകിടന്ന സീറ്റിൽ ഇരിക്കുകയായിരുന്നു. ഇത് ഇഷ്ടപ്പെടാതിരുന്ന യുവതി ഇയാളോട് കയർക്കുകയും എഴുന്നേറ്റ് മാറുകയും ചെയ്തു. പിന്നീട്, ഭർത്താവിനെ വിളിച്ച് വിവരം പറഞ്ഞു. ഇദ്ദേഹം കായംകുളം സ്റ്റാൻഡിൽ എത്തിയപ്പോഴേക്ക് ബസ് വിട്ടുപോയിരുന്നു. തുടർന്ന് കായംകുളം പൊലീസിൽ പരാതി നൽകി.\nപരാതിയെ തുടർന്ന് ഹരിപ്പാട്ട് സ്റ്റാൻഡിൽ ബസ് തടഞ്ഞ് ഹൈവേ പൊലീസ് യുവാവിനെ കസ്റ്റഡിയിൽ എടുത്തു. ചൊവ്വാഴ്ച ഹാജരാകണമെന്ന് നിർദേശിച്ച് യുവാവിനെ വിട്ടയച്ചു. യുവതിയോടും ചൊവ്വാഴ്ച സ്‌റ്റേഷനിലെത്താൻ നിർദേശിച്ചിരുന്നു. എന്നാൽ, യുവാവ് എത്തിയെങ്കിലും യുവതി ഹാജരായില്ല. യുവാവിനെ കസ്റ്റഡിയിൽ എടുത്തതിൽ യാത്രക്കാർ പ്രതിഷേധിച്ചിരുന്നു. യാത്രക്കാർ പ്രതികരിക്കുന്നതിന്റെ വീഡിയോ സമൂഹ മാധ്യമങ്ങളിൽ പ്രചരിക്കുന്നുണ്ട്.\nകെഎസ്ആർടിസി ഭിന്നശേഷി യുവതി പരാതി പൊലീസ് യുവാവ് യാത്ര ബസ്


മൂന്നാറില് കയ്യേറ്റമൊഴിപ്പിക്കല് നടപടികള് തുടങ്ങി; പാപ്പാത്തിചോലയിലെ കുരിശ് പൊളിച്ചുനീക്കി – കേരള ടൈംസ്\nHome / കേരളം / മൂന്നാറില് കയ്യേറ്റമൊഴിപ്പിക്കല് നടപടികള് തുടങ്ങി; പാപ്പാത്തിചോലയിലെ കുരിശ് പൊളിച്ചുനീക്കി\nമൂന്നാറില് കയ്യേറ്റമൊഴിപ്പിക്കല് നടപടികള് തുടങ്ങി; പാപ്പാത്തിചോലയിലെ കുരിശ് പൊളിച്ചുനീക്കി\nഅനധിത കയ്യേറ്റങ്ങള് ഒഴിപ്പിക്കുന്നതിനുള്ള നടപടികള് മൂന്നാറില് തുടങ്ങി. സൂര്യനെല്ലിയിലെ പാപ്പാത്തിചോലയില് സര്‍ക്കാര് ഭൂമി കയ്യേറി നിര്‍മ്മിച്ച ഭീമന് കുരിശ് പൊളിച്ചുമാറ്റി. സബ് കലക്ടര് ശ്രീറാം വെങ്കിട്ടരാമന്റെ നേതൃത്വത്തിലുള്ള വന് ഉദ്യോഗസ്ഥ- പൊലിസ് സംഘമാണ് നടപടികള്‍ക്ക് നേതൃത്വം നല്‍കുന്നത്. പ്രദേശത്ത് നിരോധനാജ്ഞ പ്രഖ്യാപിച്ചിട്ടുണ്ട്.\nവിശ്വാസികളില് കടുത്ത പ്രതിഷേധമുണ്ടാകുമെന്നാണ് വിലയിരുത്തല്. ഇന്ന് പുലര്‍ച്ചെ എത്തിയ ഉദ്യോഗസ്ഥരെ നാട്ടുകാര് റോഡില് വാഹനങ്ങള് നിര്‍ത്തിട്ട് തടഞ്ഞിരുന്നു. ജെ.സി.ബി ഉപയോഗിച്ച് വാഹനങ്ങള് നീക്കിയാണ് ഉദ്യോഗസ്ഥര് കയ്യേറ്റഭൂമിയിലെത്തിയത്.\nസബ് കലക്ടര് ശ്രീറാം വെങ്കട്ടരാമന് റവന്യൂ ഉദ്യോഗസ്ഥരുടെ യോഗം ചേര്‍ന്ന് അനധികൃത നിര്‍മ്മാണങ്ങളുടെ പട്ടിക ശേഖരിച്ച ശേഷമാണ് കഴിഞ്ഞദിവസം ഒഴിപ്പിക്കല് നടപടികള് തുടങ്ങിയത്.\nPrevious മൂന്നാറില് നടക്കുന്നത് തെമ്മാടിത്തരമെന്ന് സി.പി.എം\nNext ഈജിപ്ഷ്യന് യുവതി ഇമാന് അഹമ്മദിനിത് സ്വപ്‌ന സാഫല്യം.


'മകനായതുകൊണ്ട് പറയുകയല്ല അവനെന്റെ കണ്ണ് നനയിച്ചു': 'മ്യാവൂ'വിലെ സൗബിനെ കുറിച്ച് പിതാവ് | babu shahir comment for his son soubin new movie meow\nMeow Movie : 'മകനായതുകൊണ്ട് പറയുകയല്ല അവനെന്റെ കണ്ണ് നനയിച്ചു': 'മ്യാവൂ'വിലെ സൗബിനെ കുറിച്ച് പിതാവ്\nസിനിമ നിർമ്മാതാവും പ്രൊഡക്ഷൻ കോൺട്രോളറും കൂടിയാണ് ബാബു ഷാഹിർ.\nKochi, First Published Dec 27, 2021, 9:28 AM IST\nസൗബിന് ഷാഹിര്(Soubin Shahir), മംമ്ത മോഹന്‍ദാസ്(Mamtha Mohandas) എന്നിവർ കേന്ദ്ര കഥാപാത്രങ്ങളായി എത്തിയ ചിത്രമാണ് 'മ്യാവൂ'(Meow). ലാൽജോസ് സംവിധാനം ചെയ്ത ചിത്രം ക്രിസ്മസ് റിലീസായാണ് തിയറ്റുകളിൽ എത്തിയത്. ഇപ്പോഴിതാ ചിത്രത്തിന് പ്രതികരണവുമായി എത്തിയിരിക്കുകയാണ് സൗബിന്റെ പിതാവ് ഷാഹിർ. ചിത്രം കണ്ട അഭിപ്രായം സംഗീതസംവിധയകാൻ ഔസേപ്പച്ചൻ അദ്ദേഹത്തിന്റെ ഫേസ്ബുക്കിലൂടെ കുറിച്ചിരുന്നു. ഇതിനു പ്രതികരണമായാണ് മകന്റെ അഭിനയത്തെ കുറിച്ച് ബാബു ഷാഹിർ എത്തിയത്.\n"ഞാനും ഈ സിനിമ കണ്ടു മകൻ ആയതു കൊണ്ട് പറയുകയല്ല അവൻ എൻ്റെ കണ്ണുനനയിച്ചു... അതിനു അവസരം കൊടുത്ത ലാലുവിനും,ഇക്ബാൽ കുറ്റി പുറത്തിനും നന്ദി,ഒരുപാട് ...ഒരുപാട്..." ബാബു ഷാഹിർ കുറിച്ചു. സിനിമ നിർമ്മാതാവും പ്രൊഡക്ഷൻ കോൺട്രോളറും കൂടിയാണ് ഷാഹിർ.\nലാല്‍ജോസിനു വേണ്ടി ഇക്ബാല് കുറ്റിപ്പുറം ഒരുക്കുന്ന നാലാമത്തെ തിരക്കഥയാണ് ഇത്. അറബിക്കഥ, ഡയമണ്ട് നെക്‍ലെയ്‍സ്, വിക്രമാദിത്യന് എന്നിവയാണ് ഈ കൂട്ടുകെട്ടില് നേരത്തെ എത്തിയിട്ടുള്ള മൂന്ന് ചിത്രങ്ങള്. സലിം കുമാര്, ഹരിശ്രീ യൂസഫ് എന്നിവര്‍ക്കൊപ്പം മറുനാടന് വേദികളില് കഴിവ് തെളിയിച്ച ഒരുപിടി പ്രവാസി കലാകാരന്മാരും കഥാപാത്രങ്ങളെ അവതരിപ്പിക്കും. യാസ്‍മിന എന്ന റഷ്യന് യുവതിയും ഒരു പൂച്ചയും കഥാപാത്രങ്ങളായി എത്തുന്നുണ്ട്. തോമസ് തിരുവല്ല ഫിലിംസിന്‍റെ ബാനറില് തോമസ് തിരുവല്ലയാണ് നിര്‍മ്മാണം. ഛായാഗ്രഹണം അജ്‍മല് ബാബു. എഡിറ്റിംഗ് രഞ്ജന് എബ്രഹാം.\nLast Updated Dec 27, 2021, 9:33 AM IST


102 നോട്ട് ഔട്ട് എന്ന ചിത്രത്തില് അമിതാഭ് ബച്ചനും ഋഷി കപൂറും അച്ഛനും മകനുമാകുന്നു | VygaNews\n102 നോട്ട് ഔട്ട് എന്ന ചിത്രത്തില് അമിതാഭ് ബച്ചനും ഋഷി കപൂറും അച്ഛനും മകനുമാകുന്നു\nമുംബൈ: അമിതാഭ് ബച്ചനും ഋഷി കപൂറും ഒന്നിക്കുന്ന 102 നോട്ട് ഔട്ട് എന്ന ചിത്രത്തിന്റെ ട്രെയിലര് പുറത്തിറങ്ങി. ഇതില് അച്ഛനും മകനുമായിട്ടാണ...\nമുംബൈ: അമിതാഭ് ബച്ചനും ഋഷി കപൂറും ഒന്നിക്കുന്ന 102 നോട്ട് ഔട്ട് എന്ന ചിത്രത്തിന്റെ ട്രെയിലര് പുറത്തിറങ്ങി. ഇതില് അച്ഛനും മകനുമായിട്ടാണ് അമിതാഭ് ബച്ചനും ഋഷികപൂറും അഭിനയിക്കുന്നത്. അമിതാഭ് ബച്ചന്റെ കഥാപാത്രത്തിന് 102 വയസ്സും ഋഷി കപൂറിന്റെ കഥാപാത്രത്തിന് 75 ഉം ആണ് പ്രായം.\nഗുജറാത്തിലെ പ്രശസ്തമായ ഒരു നാടകം പ്രമേയമാക്കിയാണ് ചിത്രം ഒരുക്കിയിരിക്കുന്നത്. ഏറ്റവും പ്രായംകൂടിയ മനുഷ്യനെന്ന ഗിന്നസ് റെക്കോര്‍ഡ് സ്വന്തമാക്കാന് ശ്രമിക്കുന്ന അച്ഛനും മകനും തമ്മിലുള്ള ബന്ധത്തിന്റെ കഥയാണ് ചിത്രം പറയുന്നത്.\nഏറ്റവും പ്രായം കൂടിയ മനുഷ്യനെന്ന റെക്കോര്‍ഡുള്ള ചൈനക്കാരനെ മറികടക്കാന് അമിതാഭ് ബച്ചന്റെ കഥാപാത്രത്തിന് 16 വര്‍ഷം കൂടി ജീവിക്കണം. അതിനുവേണ്ടിയുള്ള ശ്രമമാണ് ചിത്രത്തില് അയാള് നടത്തുന്നത്. ഉമേഷ് ശുക്ലയാണ് ചിത്രം സംവിധാനം ചെയ്തിരിക്കുന്നത്.\nVygaNews: 102 നോട്ട് ഔട്ട് എന്ന ചിത്രത്തില് അമിതാഭ് ബച്ചനും ഋഷി കപൂറും അച്ഛനും മകനുമാകുന്നു


വിശ്വരൂപം2വിലെ ആദ്യ വീഡിയോ ഗാനം പുറത്ത് - metromatinee.com Lifestyle Entertainment & Sports\nവിശ്വരൂപം2വിലെ ആദ്യ വീഡിയോ ഗാനം പുറത്ത്\nആരാധകര് നാളേറെയായി അക്ഷമരായി കാത്തിരിക്കുന്ന ഉലകനായകന് കമല് ഹാസന് കേന്ദ്ര കഥാപാത്രമായെത്തുന്ന വിശ്വരൂപം2വിലെ ആദ്യ വീഡിയോ ഗാനം പുറത്തിറങ്ങി. ന്യാബഗം വരുഗിരദാ എന്ന് തുടങ്ങുന്ന 1.50 മിനിറ്റ് ദൈര്‍ഘ്യമുള്ള വീഡിയോ ഗാനമാണ് പുറത്തിറങ്ങിയിരിക്കന്നത്. വൈരമുത്തുവിന്റെ വരികള്‍ക്ക് ഗിബ്രാന്റെ സംഗീതത്തില് അരവിന്ദ് ശ്രീനിവാസ്, ശരത് സന്തോഷ് എന്നിവര് ചേര്‍ന്നാണ് പാടിയിരിക്കുന്നത്.\nകഴിഞ്ഞ ദിവസം ഈ ഗാനത്തിന്റെ ടൈറ്റില് സോംഗ് പുറത്തിറങ്ങിയിരുന്നു. 1.52 മിനിറ്റ് ദൈര്‍ഘ്യമുള്ള ചിത്രത്തിന്റെ ഹിന്ദിയിലുള്ള ടൈറ്റില് സോംഗാണ് കഴിഞ്ഞ ദിവസം അണിയറപ്രവര്‍ത്തകര് പുറത്ത് വിട്ടിത്.\nവിശ്വരൂപം2യുഎസ്സില് വമ്പന് റിലീസിനൊരുങ്ങുകയാണിപ്പോള്‍്. മാഗ്‌നം മൂവീസ് ഇറക്കിയ വാര്‍ത്താസമ്മേളത്തിലൂടെയാണ് ഇക്കാര്യം പുറത്തുവിട്ടത്. ആഗസ്റ്റ് ഒമ്പതിന് യുഎസ്സിലെ നിരവധി തിയേറ്ററുകളില് ചിത്രത്തിന്റെ പ്രീമിയര് ഷോ നടത്താനാണ് തീരുമാനം. ഈ ത്രില്ലര് സ്വീക്വല്‍സ് കൂടിയായ ചിത്രം ആഗസ്റ്റ് 10നാണ് തിയേറ്ററുകളിലെത്തുന്നത്. കമല് ഹസന്റെ രാഷ്ട്രീയ പ്രവേശനത്തിന് ശേഷമുള്ള ആദ്യ ചിത്രമാണ് വിശ്വരൂപം 2. രാജ്യത്ത് വര്‍ദ്ധിച്ചു വരുന്ന വംശീയ വേര്‍തിരിവുകള് ചിത്രം ചര്‍ച്ച ചെയ്യുമെന്നാണ് സൂചന. ആരാധകര് നാളേറെയായി കാത്തിരിക്കുകയാണ് വിശ്വരൂപം രണ്ടാം ഭാഗത്തിനായി. ഹിന്ദി ഉള്‍പ്പെടെ നിരവധി ഭാഷകളിലാണ് വിശ്വരൂപം2റിലീസിനെത്തുന്നത്.\nആഗോള ഭീകരവാദത്തിന്റെ പശ്ചാത്തലത്തില് ഒരു കാശ്മീരി മുസ്ലിം ഉദ്യോഗസ്ഥന്റെ പ്രവര്‍ത്തനവും വെല്ലുവിളികളുമാണ് ആദ്യഭാഗ ചിത്ര പശ്ചാത്തലം. രണ്ടാം ഭാഗം ഇന്ത്യയിലാണ് കൂടുതല് ശ്രദ്ധ ചെലുത്തുന്നത്. ചിത്രത്തിന് യുഎ സര്‍ട്ടിഫിക്കേറ്റും ലഭിച്ചു. 17 കട്ടോടുകൂടിയാണ് ചിത്രത്തിന്റെ ഹിന്ദി പതിപ്പിന് യുഎ സര്‍ട്ടിഫിക്കറ്റ് ലഭിച്ചത്. ചിത്രത്തിന്റെ മാസ് ട്രെയിലറും പുറത്തിറങ്ങിയിരുന്നു. കമല ഹാസന് തിരക്കഥയെഴുതി സംവിധാനം ചെയ്യുന്ന ചിത്രത്തിന്റെ 1.45 മിനിറ്റ് ദൈര്‍ഘ്യമുള്ള ഗംഭീര ട്രെയിലറാണ് പുറത്തിറങ്ങിയത്. ചിത്രത്തിന്റെ തമിഴ് ട്രെയിലര് ശ്രുതി ഹസനും തെലുങ്ക് ട്രെയിലര് ജൂനിയര് എന്‍ടിആറും ഹിന്ദി ട്രെയിലര് അമീര് ഖാനുമാണ് ഓണ്‍ലൈനില് അവതരിപ്പിച്ചത്. നേരത്തെ ചിത്രത്തിന്റെ ഫസ്റ്റ് ലുക്കും പുറത്തിറങ്ങിയിരുന്നു. ഇന്ത്യാ ഗേറ്റ് പശ്ചാത്തലത്തില് പാറിക്കളിക്കുന്ന ത്രിവര്‍ണ പതാക നെഞ്ചോടു ചേര്‍ത്ത് മുഖത്ത് പരിക്കകളുമായി നില്‍ക്കുന്ന കമല് ഹാസനായിരുന്നു ആദ്യ പോസ്റ്ററില്.\nആന്‍ഡ്രിയ ജെറമിയ, പൂജ കുമാര്, ശേഖര് കപൂര് തുടങ്ങിയവരും ചിത്രത്തില് പ്രധാന വേഷത്തിലെത്തുന്നു. രാജ്കമല് ഫിലിംസ് ഇന്റര്‍നാഷണലിന്റെ ബാനറില് കമല്‍ഹാസനും സഹോദരന് സി.ചാരുഹാസനും ചേര്‍ന്നാണ് നിര്‍മ്മാണം. വിശ്വരൂപം ആദ്യ ഭാഗത്തിന്റെയും സംവിധാനവും തിരക്കഥയും കമല് തന്നെയായിരുന്നു. തമിഴ് പതിപ്പും ഡബ്ബ് ചെയ്ത ഹിന്ദി പതിപ്പും രാജ്കമല് ഫിലിംസാണ് നിര്‍മ്മാണം.\nKamal Hasan Vishwaroopam2first video song\nRelated Topics:Metromatinee Mentions, Vishwaroopam 2\nസമൂഹമാധ്യമ വേട്ടക്കാർ കുടുങ്ങും !!! ഹനാനെ അപമാനിച്ചവർക്കെതിരെ കേസെടുക്കാൻ വനിതാ കമ്മീഷൻ നിർദ്ദേശം !!!\nഷക്കീല ഒരു ലെജൻഡ് ആണ് – ഷക്കീലയുടെ ലുക്കിൽ റിച്ച ഛദ്ദ